Rasvapaasto - Sivu 15 - karppaus.info\nTänään on 2020-06-05 03:06:17\nAloita uusi ketju Vastaa viestiin\t Sivu 15/17\n[ 340 viestiä ] Mene sivulle\tEdellinen 1 … 13 14 15 16 17 Seuraava\nViestiLähetetty: 2008-01-15 10:26:05\nSiis munuaisetkin saa välillä levon.........\nEi munuainen, toinen tai molemmat jouda lepäämään, ei nukkuessa ei ateriaväleillä... ei milloinkaan. Puuhaa on, sitä on paljon.\nViestiLähetetty: 2008-01-15 10:28:10\nEi ne kyllä jouda lepäämään, ei nukkuessa ei ateriaväleillä... ei milloinkaan.\nniinpähän vähä jo kirjottaessa epäilin\nViestiLähetetty: 2008-01-15 10:40:43\nNe "suodattavat" verta palttiarallaa pari litraa minuutissa (vaihtelua toki on riippuen siitä kuinka ja kuka hölkkää)\nPrimäärivirtsaa syntyy tavallisessa elämässä ~ 140 - ~ <200 litraa vuorokaudessa. (sic!)\nMutta nerokas järjestelmä sitten pakkaa sen paljon vähemmäksi ja palauttaa tarvittavat aineet ml veden kiertoon, normaalisti mitään ei hukata "turhaan" (vaikka mikään ei ihan täydellistä olekaan).\nEi siinä siis juuri levolle ehdi! Riippumatta siitä syntyikö nyt sitten sekundäärivirtsaa (siti pissittävää) litra vai kolme ja tuliko sitäkohta vai vähän ajan kuluttua. Työlääksi homma menee jos sisään saatu vesimäärä on kohtuuton tai jos sitä on liian vähän tai jos jotain ainetta olisi pidempään liian vähän tai jotain paljon poistettavaksi. Esimerkiksi yliproteiinitapauksessa runsas urea. (kardiologi Robert Atkins: "Virtsahapon tason nousun mahdollisuus edustaa huomattavaa tämän dieetin komplikaation aiheutumisen mahdollisuutta" (Papan huomautus: ei liity erityisesti rasvapaastoon))\nViestiLähetetty: 2008-01-15 11:20:39\n^^ Tuulimumma taisi tuolla tarkoittaa sitä, ettei tarvitse enää pitkin öitä juosta rakkoa tyhjentämässä, mikä lienee rauhalliselle unelle vain hyväksi?\nMutta sen lisäksi syömis- ja juomiskertojenkin harventaminen antaa lepoa ruoansulatuskanavan elimille, mikä sekin on tärkeä juttu - vaikka miten munuaiset, aivot ja monet muut elimet ovatkin jatkuvakäyttöisiä...\nViestiLähetetty: 2008-01-15 11:43:43\nJa molemmat pääkohdat mielestäni oikein.\n(halusin vain täsmentää tuon munuaislepoasian, vaikka tuulimumma tarkoittikin hiukan muuta tuolla harmittomalla lausahduksellaan mutta josta joku muu lukija ilman näitä konteksejä olisi voinut huvittua... ja taas olisimme jostain kuulleet kuinka karpit "uskovat" tuollaiseen(kin)... )\nViestiLähetetty: 2008-01-15 14:11:29\nLiittynyt: 2007-01-11 19:52:59\nEli noin niinkuin omasta viitseliäisyydestä kiinni miten vetensä juo ja vessassa ravaa...\nSe nainen joka meillä kävi sanoi että elimistö käsittelee vettä ja ruokaa eri tavalla ja jos ruuan yhteydessä tulee vettä haittaa se jotenkin jomman kumman käsittelyä elimistössä. En muista kumman. Onkohan tuollaisessa perää ja jos on niin onko kellään hajuakaan mistä mahtoi olla kysymys.\nViestiLähetetty: 2008-01-15 14:46:08\nSen voi testata helposti. Laita suusta sisään 200g kauraa. Hepalle onnistuu, (kyl sekin sitten päälle vettä saattaa juoda mutta ei se koko ajan sitä sekaan hörpi) miksei ihmisellekin mutta on se tuskaa (jos on kiirus).\nEräs viisas ihminen sanoi: "syö juomasi juo ruokasi".\nNooh... tää ei ollut niin vakavaa...\n(vaikka siinon kyllä joitain entsymaattisia viisauksiakin)\nViestiLähetetty: 2008-01-21 09:41:45\nOlisko mulle mitä haittaa jos nyt rupeisin rasvapaastolle muutamaks päiväks. ...että sais painokäyrän suunnan alaspäin...\nNykysellään rasvaa aamulla ja päivällä on n. 30g, illalla sitte enempi...\nKasvikset ja juurekset myös nykysellään syön vaan illalla...\nAamun ja päivän rasvat omegakolmee aamulla, manteleita, voita ja kermaa, vähempi kookosöljyy\nViestiLähetetty: 2008-02-11 10:40:30\nPaino on pikkuhiljaa hiissannu kolmisen kiloo ylöspäin\nMittanauhaaki pitäs vähä venyttää\nMutta mulle se ei sovi....aiheuttaa stressintynkää ja epäonnistumisen tunnetta..\nSoturointia oon opetellu ja siitä tykkään, mutta painokertymä on\ntodennäkösesti joulunajan peruja...\nNiinpä lyhyt töräys nyt rasvapaaston suuntaan...Papan ohjeilla, jotka muuten on tosi hyvät. (Missä nettiosotteessa?)\nsaskiaa kaks lasillista (pitää lähtee ostaan kunnon original-vissyy)\nKcal. 362, hh 1.9g, rasva 36.5g ja prot. 7.7g\nPien talsimuslenkki, pari kilometrii elikon kanssa\n10g kookosöljyy roopeteehen\n10g majoneesii lusikalla poskeen (tai voita )\nKcal 307,57, hh 1.03g, r 31.0 ja prot. 7.2g\nSohvalla löhöilyä hyvän kirjn kanssa\nIllallla klo 19\nKcal 315, hh 1.83g, r 32.3g ja prot. 5.4g\nYht. Kcal984, hh 4.8g, r 99.8g ja prot. 20.3g\nAuringonkukan versoja vois vissiin aterioilla muutaman syödä\nSiinä tämä päivä....\nNäkee sitte, jatkuuko huomenna...\nViime vuoden suunnilleen vastaavaan aikaan toteuttu rasvapaasto sai aikaan mitä hainkin...\nTarkotus on opetella ylläpitoo semmosella rennolla soturointityylillä, mikäli veren sokerit jees...ja muuttaa elämäntapa laihduttamisesta pois\nMuuten jatkan kolmen aterian rytmillä, jos sokereissa jotain moitteen sijaa\nViestiLähetetty: 2008-02-11 11:16:43\nIhan vain muille lukijoille tiedoksi että tuo tuulimumman ateriointi ei ole ohjeeni mukainen vaikka se ei sitten sellaisen mahdollisen sovelluksena olekaan ristiriitainen siihen nähden.\nJos kirjoittaisin julkisen ohjeen rasvapaastosta se sisältäisi muutamiakin vaihtoehtoja sekä pientä huomiointia käyttötarkoitukseen sekä pientä huomiointia mahdollisiin oireisiin sekä ohjeita niidenkin välttämiseksi sekä ehkä perusohje ei oikeastaan ottaisi suurta kantaa tai kovinkaan täsmällisesti ruoka-aineiden valintoihin joissa pitää etsiä periaatteeseen sopiva mutta itselle soveltuva koostumus. Niin tuulimumma ilmeisesti onkin soveltanut tätä viimeksimainittua. Makroravinnesuhteet ovat kokolailla kohdallaan.\nEn ota kantaa siihen että tuulimumma näin tekee enkä hk. perusteisiin tai muuhun siihen liittyvään. Mutta yleisemmin: Rasvapaastoa ei mielestäni tule soveltaa usein toistuvasti eikä pääsääntöisesti muulloin kuin silloin jos runsaasti ylipainoinen on painonpudotksen kanssa pidempiaikaisesti jumissa JA kun kaikki muut käytännön säätötoimet ovat kokeiltu JA kun on selkeää että kyse on jostain syystä aineenvaihdunnalliesta "jumista".\nVaroitan myös soveltamasta rasvapaastoa siten että jojoillaan. Syödään jotenkin epäsopivasti, paino hiukan nousee ja se sitten taas korjataan rasvapaastolla ja sitten taas palataan sellaiseen syömiseen joka joko jumittaa tai nostaa painoa. Jojoilu tällä periaatteella saattaa vahingoittaa elimistöä ja ajaa pahenevaan kierteeseen sekä edelleen vaikeuttaa sitten onnistuvaa laihduttamista. (Tätähän tarvetta normaalipinoisella ei lienekään) Rasvapaastoa voi toki käyttää jopa normaalipainoinenkin. Ei se ketään sinällään vahingoita silloin jos elimistö on sellaisessa kunnossa joka ylipäätään sietää tällaisen ruokavalion hetkellisesti. Rasvapaastoon on tarkoitus myös lähteä yksinomaan jo hyvin matalahiilihydraattiseen ravintoon sopeutuneena mieluiten ketoosiadaptoituneena jolloin osittain minimoituu mahdolliset vauriot.\nAlkuperäinen rasvapaaston käyttötarkoitus kuitenkin on reilusti ylipainoisen "todennnettu" oikea pitkäaikainen jumitus. Se ei edes toimi kaikilla. Se on vain yksi mahdollinen työkalu sen tilanteen ratkaisemiseksi. Rasvapaasto saattaa monille aiheuttaa epämiellyttäviä tai jopa sellaisia sivuoireita joiden johdosta se on myös sopimaton.\nTämä siis ei ole vähääkään moite tai negatiivista arvostelua tuulimummalle vaikka sen tässä yhteydessä sanon. Kukin harkitsee useiden eri seikkojen "puntaroinnilla" oman tilanteensa ja tarpeensa ja thats it. Jokaisella on oma kokonaistilanteensa jossa jokainen on parhaiten oma asiantuntijansa. Yksilön ei suurta vahinkoa aiheuttavia henkilökohtaisia valintoja on aika kyseenalaista alkaa arvostelemaan.\nMutta ehkä kuitenkin muitakin vaihtoehtoja kannattaisi kokeilla tai ajatella. Ei niiden eräiden harvasyöntitapojenkaan kai ole kukaan sanonut välttämättä sopivan kaikille eikä ehkä niidenkään kanssa kannatta iskeä päätä petäjään jos havaitsee ettei ne sittenkään itselle ole optimaalinen tapa.\nViestiLähetetty: 2008-02-11 13:46:14\nViestiLähetetty: 2008-02-11 14:14:03\nKiitos pappa erittäin asiallisesta ja selkeästä muistutuksesta. Olen erittäin hämmentyneenä seurannut tätä rasvapaasto intoilua, koska mielestäni sen perimmäinen tarkoitus on ollut ihan muuta kuin jatkuva kurinpalautus kropalle joka ei syystä tai toisesta taivu omistajansa tahtoon.\nViestiLähetetty: 2008-02-11 15:05:46\nOlikos se niin, että Atkins suositteli rasvapaastoa enintään kolmeksi päiväksi. Kaloreita tulisi n. 1000 pelkästään rasvoista. esim. macadamioista, camembert juustosta, (kookosöljy).\nHeikkilän, Hyvän olon keittokirja 2 poimittu.\nViestiLähetetty: 2008-02-11 15:14:21\nÄlä ihmeessä. Sinun kohdalla jolla lisäksi ketogeneesi reagoi todella helposti ei voi nähdä paljoakaan sitä ongelmaa joka minulla tässä yhtenä ajatuksena oli sen osalta mitä kautta tällä menetelmällä jojoillessa saattaa tulle ongelmia.\nKorostan lisäksi tätä jonka sanoma ehkä kuitenkin jäi hiukan huomiotta?\nTämä siis ei ole vähääkään moite tai negatiivista arvostelua tuulimummalle vaikka sen tässä yhteydessä sanon.\nKukin harkitsee useiden eri seikkojen "puntaroinnilla" oman tilanteensa ja tarpeensa ja thats it. Jokaisella on oma kokonaistilanteensa jossa jokainen on parhaiten oma asiantuntijansa. Yksilön -- ei suurta vahinkoa aiheuttavia -- henkilökohtaisia valintoja on aika kyseenalaista alkaa arvostelemaan.\nSelkeytän vielä tätä: "Yksilön -- ei suurta vahinkoa aiheuttavia --"\nEli mainintani mahdollisista ongelmista tarkoittaa myös lähinnä lieviä.\nEikä ole sen kummepi asia kuin jos jojoilisi totaalipaaston kanssa. Yksi kysymys tulee lihasmassasta. Nimittäin kun siirtyy tälle ja jos ketoosi ei käynnisty kunnolla niin on mahdollisuus että hetkeksi elimistö joutuu pakotettuna sillätavoin kataboliseen tilaan että omasta aminohappopoolista on valmistettava glukoosia ja aminohappopoolia on täydennettävä purkamalla proteiinikudoksia. Tämä uhraus voidaan tehdä kun on "painavat syyt" ja runsaasti ylipainoinen ns jumissa. Yleensä tämä myös "pakottaa" elimistön aika pian purkamaan rasvavarastoja koska elimistö pyrkii pois lihaskataboliatilanteesta. Mutta jojoilussa voi käydä siten että aina menetetään hiukan ja niiden menetyskertojen summa voikin alkaa olla merkityksellinen. Kilosta ihmisen lihaa saa noin palttiarallaa 100g glukoosia ja se ei ole paljon. Sen jumin laukaisu voi olla psyykkisistä ja fysiologisista syistä tärkeämpi kuin pieni uhraus joka ei edes välttämättä tapahdu tai on minimaalinen. Mutta tämä koskee etupäässä ihan oikeasti ylipainoista joka on vaikeuksissa! Periaate hiukan sama kuin lääkinnässä ja muissakin hoidoissa. Hyöty - mahdolinen haitta puntarointi.\nKuitenkin useilla ihmsillä lihasmassaa on syytä säästää laihdutettaessa. Ns laihaksi läskiksi ajautuminen vähitellen saattaa olla hyvin hankala tilanne. Sen myötä laihtuminen rasvakudoksesta vaikeutuu huomattavasti. Iän myötähän useinmiten lihasmassa joka tapauksessa alenee. Tähänkin kätkeytyy omat pulmansa.\nJoskus voisi JOPA ajatella että jos laihtuminen on hyvin vaikeaa ja jos tilanne on vaikea tuossa lihasmassa/rasvamassa suhteessa aloittaakin ensin painon nostolla! (melkein teoreettinen ääritapaus)\nNyt kannattaisi etsiä stabiili ruokavalio joka ylläpitää sopivaa painonhallintaa, tukee lihaskuntoa ja laihduttaa enintään hyvin hitaasti mutta sen tarpeeseen en ota kyllä minkäänlaista kantaa.\nRasvapaasto ei ole vaarallinen ohjeiden mukaan toteutettuna. Pitkäaikainen rasvapaasto kuuluisi yleensä asiantuntijan valvonnassa tehtäväksi. Jumin laukasua voi kokeilla 3 - 5 vrk kestävällä. Sen pitkittäminen ei enää juuri uuutta anna. (muistetaan että aina on poikkeuksia)\nViestiLähetetty: 2008-02-11 15:37:44\nKiitos täsmennyksestä Pappa\n(Ja Marilyn, jolla on tapana mulle piikkejä viskoo )\nKyllähän se moittimattomuus oli Papan kommentissa luettavissa, vaan jotenkin oman luonteen mukasesti\nNiin mielellään soturoisin, mutta taitaa kokeilun pituus riittää tällä erää....kun en kuitenkaan millään soisi painon nousevan..\nKetoosi on kokoaikanen näillä eväillä ollut.\nHiilarit pahimmillaan nelisenkymmentä grammaa.\n(ehkä kerran viikossa, muuten 10-20g).\nKiitosta vielä vaan\nViestiLähetetty: 2008-02-11 15:41:00\näärimmäinen keino, joka ei ole välttämätön voi jatkuvasti on-off-käytössä olla haitallinen.\n(ja kaikki haitta ei välttämättä ole fyysistä, vaan myös mieleen voi olla vaikutuksia. Mun mielestä on vaarallista leikkiä äärimmäisillä keinoilla varsinkin jos on mieli maassa tms.)\nJa siis rasvapaastolla eroon laihdutus-kierteestä? entäs sellainen ylläpidon opettelu, joka ei olisi kuuriluonteista, kuten rasvapaasto on.\nEihän mulla terveydellisesti ja kaiken järjen mukaan oo syytä laihduttaa...\nVaan minkäs ikänsä kaiken laihduttanu ja kuihduttanu ja metkuillu eukkoihminen tekee.\nOlisi kaikin puolin ystävällistä ojentaa toiselle hengenravintoa ja mielen vitamiineja rasvapaasto-pakkomielteen ruokkimisen sijaan.\nMä tiedän jo aika monta karppia, jotka on normipainoisia ja tyytyväisiä, vaikka vaaka väittää BMI olevan 27 kieppeillä, ihan sairasta siis pyrkiä väkisin jonkin tiettyy kilomäärään jossa on ollut joskus nuoruudessa, kun jo monestikin on todettu, ettei karppina vaaka sovi mittariksi, vaan siitä saattaa olla jopa haittaa.\nViskoo piikkejä, minkä huolestumiseltaan ehtii!!!\nViestiLähetetty: 2008-02-11 15:50:50\nYli 60 vuotiaan leidin ei kannata pyrkiä nuoren juuri kasvupyrähdyksestä koikkeliinina selvinneen teinin olomuotoon!\nPitää hyväksyä ikääntyminen ja sen mukanaan tuomat luonnolliset muutokse muun muassa elimistön rasvaprosentin lisääntymisineen.\nMutta jos katsot omista syistäsi rasvapaaston tarpeelliseksi niin mikäpä siinä. Sitäkin voi koittaa ohjata terveelliseen suuntaan. Kukaan toinen ihminen ei voi ymmärtää jonkun ihmisen koko henkistä ja muuta asetelmaa elämässään. Ihmiset selviävät paljon kehnommastakin ravitsemuksesta hengissä.\nJos minun mielestä jotain ei tarvi ei minulla ole oikutta sanoa jollekin että et sinäkään sitä tarvi tai että sinun tarpeesi on huono.\nJos näen tai ymmärrän että jollekin voi olla vaaraa niin varoitan jos sellaisen näen mutta kun ihminen tietää vaaran hänellä on oikeus valita myös se minun sitä tuomaroimatta.\nJa onhan rasvapaasto paljon totaalipaastoa lievempi.\nViestiLähetetty: 2008-02-11 16:17:09\njoo. kuulostaahan tuollainen rasvapaasto aika houkuttelevalta, minunkin mielestä.... mutta tähän päivään asti ei oo tullu tarvetta sellaista totauttaa. Ja sitä paitsi HALUAN SYÖDÄ... ja paljon Ja koska mielessäni on myöskin lihaksen säilytys/kasvatus, en nää siinä mitään järkeä omalla kohdallani. VAIKKA näänkin peilistä aivan sairaan läskin ihmisen - minkäs sille minäkuvalle voin. Mihin voisin sitten luulla rasvapaaston auttavan. Enemmän kuitenkin pelottaa, että mitä se keho sanoo...\nJOSKIN: muutamasta päivästä tuskin haittaa on. SILLÄ olenhan itse ollut kitudieeteillä, joilla olen syönyt 400-500kaloria (reilusti laskettuna) päivässä, ja laihduttanut 10-15 kiloa. Joten epäilen että ei tuo nyt oo voinut olla rasvapaastoa terveellisempää mitenkään! ja kun sitä on vielä kestänyt se melkein 3 kuukautta... jösses... Tai jos vertaa siihen mitä söin raskausaikana: karkkia, karkkia, suklaata, hampurilaista ja kaurapuuroa... JES JES... Melkein koko 9kk!! Olen oikein ylpeä itsestäni noilta ajoilta!\nMutta terveellisyyden nuija on minua motannut, enkä halua enää turhia kehoani kituutella - syön siis paljon ja monipuoilisesti. (joskin tänään aloitin ihmiskokeen itselläni...)\nViestiLähetetty: 2008-02-11 16:36:43\nNiin siis rasavapaasto on työkalu jolla harvinainen kiinnijuuttunut ruuvi voidaan yrittää aika kivuttomattomasti ja rikkomatta saada nitkahtamaan auki. Se on jossain mielessä ymmärrettävä lääkkeeksi jonka käytölle on jonkinlaiset indikaatiot (ja myös kontrat). Kakkia lääkkeitä on käyettävä harkiten.\nKeckvik - Pawan muunnosta Atkins suposittelee (tai siis sallii) käytettäväksi mutta antaa käytölle ohjeelliset kriteerit.\nSamasta aiheesta voidaan tehdä muitakin muunnelmia ja kertoa millaisin kriteerein. On olemassa Atkins kirjan mukainen "Fat Fast" työkalu ja sitten on olemassa muita K-P muunnoksia. Nimitys rasvapaasto ei ole yksinoiukudella Atkins vaan samaa periaatetta voidaan soveltaa monin tavoin ja sovitella yksilöllisesti.\nRasvapaastolle on muutamia yleisiä (minun) määreit.\n- Suhteellinen kalorirajoitus joka voi olla lievempi tai suurempi tai sitten ihan vaan "sokea" yksilöä huomioimaton kalorirajoitus. Se voi olla monenlainen mutta usein se on luokkaa 1000 - 1200kcal/vrk (joka ei kaikenkokoisilla ja erilaisilla kulutuksilla aina ole lainkaan hyvin suuri kalorirajoitus. (mutta yleensä on koska yleensä potilas on reippaasti obeesi)\n- Hiilihydraarrimäärä erittäin pieni. 0 - 5g tai jotain sen kaltaista.\n- Proteiinin määrä niukka. Hyvin lähellä tai hiukan alle WHO minimin. (ei turvaa riittävää proteiinin saantia edes minimitasoja)\n- Rasvan osuus luokkaa 90E% (riippuen proteiinin määrästä ja usein proteiinimäärä on hyvä olla suurempi)\n- Turvattava riittävä nesteytys elektrolyytteineen.\n- kesto yleensä 3 - 5vrk, pidempikestoiset vain valvotusti.\n- on hyvä ennen omaa aloitusta kerrata onko jokin terveydellinen este.\n- vakavan hypoglykemian tai muiden epämääräsiten vakavan tuntuisten oiriden yllättäessä välittömästi hiilaria (tai suoraan sokeria) sisään sekä nostetava prode sekä ravinnon muukin määrä normaaliksi.\nViestiLähetetty: 2008-02-11 16:49:01\nSiis halusipa ihminen mitä tahansa, ei toisilla ole oikeus sitä kritisoida? ei vaikka se olisi laitonta, sairasta, epäterveellistä....?\nTämä oli tietenkin kärjistettyä ja ihan tarkoituksella!\nOnko niin, että sinulla on ehdoton totuus siitä mikä on epäterveellistä ja mikä ei ja muita mielipiteitä ei saa tuoda esiin? Ja mielestäsi ei saa varoitella, koska kohdehenkilö luonnollisestikin tietää kaikki mahdolliset riskit, ja muutenkin tulkinnut kroppaansa sekä terveydentilaansa oikein?\nTulen vastaisuudessakin taistelemaan vaakapakkomiellettä vastaan, koska kroppa ei pakottamalla tee mitään ja jo niin monesta lähteestä on tullut tietooni, ettei erityisesti karpatessa (tai treeniyläkarpillakaan) kannata tuijottaa sitä vaakaa, koska se ei kerro totuutta ja niinpä tulee sokeaksi muutoksille.\nMun mielestä on erittäin ok timmiytyä, hoikistua jne. mutta se ei onnistu sanomalla kropalle "nyt laihdut sinne xx kilomäärään, tai itket ja laihdut"\nHirmuisen suurella joukkiolla vuosia karppailtuakin paino elää hiukan vuoden mittaan, sitä tulee ehkä pimeäksi kaudeksi hiukan lisää tms. ja mun mielestä stressin lisääminen tuohon ajankohtaan ei ainakaan helpota tilannetta.\nja toisaalta, jos niitä kiloja kertyy repsuilusta, niin voisi tietenkin miettiä kuinka se vältetään sen sijaan että jojoillaan.\nOn mahtavaa, että tälläisiä työkaluja on olemassa, toinen juttu onkin se, että kannattaako korjata sellaista, joka ei ole rikki? vai kannattaisiko seurata tovi, missä se vika on, ennen kuin alkaa korjaamaan. Ja voisiko kone olla kunnossa, mutta käyttäjässä vikaa? Tai sitten se kojetaulussa vilkkuva merkkivalo on väärässä ja kone oikeasti ihan loistokunnossa?


Amerikkalaisesta peruskoulusta (Palo Altossa) osa 2 - Lapsen Maailma\nLapsen Maailma Blogikirjoitukset Amerikkalaisesta peruskoulusta (Palo Altossa) osa 2\nSuomessa monella lapsella on alkanut tänään koulutaival.\nMeillä koulut alkavat vasta kahden viikon liukuma-ajalla. Esikoisen ensimmäinen koulupäivä on ensi viikon tiistaina.\nMoni lukija on kysellyt minulta hieman sen perään miten täällä koulujärjestelmä toimii.\nMuutoinkin kuin, että lapset aloittavat 5 vuotiaana koulunkäynnin.\nOlen luvannut palata asiaan sitä mukaan kun asiat minulle itsellenikin hieman valkenevat.\nKoska kyseessä ei ole asia, joka selviäisi tuosta vain yhdellä lauseella selittämällä, kerronkin teille sitä mukaan mitä minulle asiat selkiintyvät ja miten me ne koemme.\nKuitenkin, välttääkseeni turhat väännöt kerrataan vielä nämä asiat: Painotan nyt jo heti alkuun, että minä kerron näitä asioita vain meidän perheemme näkökulmasta, jokaisella perheellä on varmasti omansa.\nTaustalle haluan kertoa, että minulla itselläni on kokemus Suomalaisesta koulujärjestelmästä, sen opetussuunnitelmasta. Lisäksi olen itse opiskellut yliopistossa kasvatustieteitä ja didaktiikkaa, ja lähestyn paljolti näitä asioita niistä lähtökohdista.\nTyössäni olen opettanut itse hyvin paljon nuoria ja lapsia. Varhaiskasvatuksen koulutusta minulla ei ole, joten siihen en pysty ammatillisesti ottamaan kantaa muuten kuin mitä kasvatustieteen ja didaktiikan opintojen perusteella kykenen sanomaan yleisellä tasolla.\nLapsemme eivät ole käyneet Suomalaista koulua (vielä), eli minulla ei ole myöskään omaan kokemukseen perustuvaa vertailukohtaa sinne.\nMyöskin haluan kertoa, että nämä koulukokemukset mitä tulen teille tässä blogissa jakamaan koskevat Palo Altoa ja tiettyä koulua täällä. Täällä koulupiireissä voi olla valtavia eroja samoin yksittäisissä kouluissa, siksi haluan että muistatte minun kertovan tarinaani nimenomaan vain tästä yhdestä koulusta, yhden koulupiirin alueelta.\nIstun koulun salissa, jota ymmärrän myöhemmin kutsuttavaksi MP (multi purpose) luokaksi.\nHarmaille muovisille klappituoleille on asettunut muita aikuisia, isejä, äitejä, muutama lapsikin on mukana. Tuoleille on jaettu pieni lehtinen, joka mainostaa vanheinpainyhdistystä. Luokkaa kiertävät matalat puiset penkit, joista luokan edessä puhetta pitävä rehtori varoittaa jo ensimmäisessä lauseessa: niistä voi saada tikkuja ja ne voivat rikkoa sukkahousut.\nOlen Esikoisen koulun infotilaisuudessa.\nPaljon on ehtinyt tapahtua ennen tätä iltapäivää ennen tätä infotilaisuutta.\nKun me tammikuun lopussa saimme tiedon, että viisumihakemuksiamme ihan oikeasti vihdoinkin tehdään toden teolla eikä vain teoreettisesti jonkun päiväunissa, nousi puheenaiheeksi nopeasti Esikoisen koulu. Olisimmeko vielä syksyllä täällä? Alunperin meidän ei pitänyt enää olla Amerikassa siinä vaiheessa kun Esikoinen olisi täällä kouluiässä. Emme halunneet lastemme täkäläiseen kolujärjestelmään, jos ei olisi pakko.\nElämä kuitenkin ottaa outoja suuntia ja halumme olla täällä ja korvata menetetty vuosi nousi tuon periaatteen ylitse.\nKerroin näistä tunnelmista täällä.\nHelmikuun alussa, juuri silloin kun itse olin Lapissa lasten kanssa, muistimme Puolison kanssa, että kouluun ilmottautumisen ensimmäisen vaiheen deadline oli ihan niinä päivinä. Muistutin Puolisoa asiasta myöhään illalla keskeltä pimeää Lapin talvea. Kalifornia ja koulu tuntuivat kovin kaukaisilta asioilta silloin.\nPuoliso täytti paperit ja tuskaili minulle monimutkaista ja outoa järjestelmää joka kyseli typeriä kysymyksiä ja pyysi mm. Kolmen aikuisen yhteystietoja lapselle.\nLaitoimme siis Esikoisen koulupaikan hakuun jo ennenkuin varmuudella tiesimme tulemmeko edes pääsemään takaisin Kaliforniaan ja millä aikataululla. Saati kuinka kauan me edes aiomme viipyä. Mutta halusimme kerrankin pelata varmaan päälle. Varmistaa, että jos paluu onnistuu ja jos olemme syksyllä edelleen täällä niin Esikoisella on mahdollisuus saada koulupaikka lähikoulustamme.\nTuon nettihakemuksen tekemisen jälkeen koko kouluasia unohtui hetkeksi. Siinä oli niin paljon kaikkea muutakin elämässä täyttämässä ajatuksia.\nEsikoisen koulu palautui mieleen kun saavuimme tänne ja ihmiset alkoivat kysellä mihin kouluun olimme hakeneet.\nHakemisen toinen vaihe on se, että mennään koulutoimistoon. Sinne pitää täyttää toinen hakemus, johon tulee molempien vanhempien tietoja ja tietoja lapsesta.\nKoulutoimistoon kiikutetaan myös todistus siitä, että tosiaan asuu väittämässään osoitteessa eli todistus vuokraisännältä/emännältä ja laskuja luotettavista lähteistä kuten pankilta ja vakuutusyhtiöiltä joissa näkyivät meidän nimemme ja osoitteemme.\nLisäksi täytyy lapsen rokotusten olla ajantasalla.\nTäällä koulua ei voi aloittaa elleivät lapsen rokotukset vastaa rokotusohjelmaa. Poikkeusluvan saa jos lapsella on jokin sairaus tai tila joka estää rokottamisen. Mutta poikkeuslupaa pitää hakea erikseen eikä se ilmeisesti helposti ole saatavilla ilman painavia perusteluita. Meidän lapsemme ovat rokotettu Suomen rokotusohjelman mukaisesti, ja tämä otettiin huomioon ja sen avulla katsottiin mitä rokotuksia Esikoinen vielä vaatii ennen elokuuta.\nEsikoiselle täytyi käydä hakemassa MPR tehoste, ja ennen elokuuta hänet rokotettiin kahdesti Hepatiittia vastaan, kolmannen rokotteen sai siirtää syksylle.\nOnneksi olin ottanut lapselle vesirokkorokotteen tammikuussa, muutoin sekin olisi pitänyt ottaa pakollisena vielä muiden lisäksi.\nToukokuussa saimme tiedon, että Esikoinen pääsi kuin pääsikin lähikouluun. Lähikoulu tarkoittaa meille tuota koulua joka on ison puiston vieressä noin 700m päässä.\nLapsen voi siis viedä ja hakea kävelleen/pyöräillen, joka helpottaa eloa sunnattomasti. Koulupaikka piti ottaa vastaan sähköisellä ilmoituksella.\nTäällähän lapsia ei todellakaan voi laskea itsekseen menemään kouluun, vaan lapsi todenteolla saatetaan kouluun ja haetaan sieltä pois.\nKindergartenilaiset (tämä vastaa jonkin verran suomen Eskaria, paitsi että opetuksen sisältö on lähempänä Suomen ensimmäistä luokkaa. Mm. Lukemista ja kirjoittamista opetellaan heti ja niiden oppiminen on tavoitteena tämän vuoden aikana koulussa) täytyy kirjata koulussa sisään ja ulos. Tietenkään tätä ei tarvitse tehdä välttämättä vanhemman vaan asiaan valtuutettu hoitaja/kuka tahansa vanhempi käy toki myös. Mutta aikuinen täytyy olla viemässä ja hakemassa.\nKesäkuussa kun sain Esikoisen kaikki rokotukset sille mallille kuin mitä pitikin vein lapsen päivitetyt rokotustiedot koulutoimistoon, joka merkitsi Esikoisen olevan valmis aloittamaan koulun elokuussa.\nTäällä on koulukohtaisesti hyvin paljon eroja siitä miten koulu ilmoittaa toiminnastaan, miten koulun alku on järjestetty jne.\nEsikoisen koulu järjesti kesän aikana 5 tapaamista elokuussa koulunsa ensi kertaa aloittaville. Ne olivat lauantaiaamuisin, kahden tunnin mittaiset leikkitreffit koulun pihalla. Näin lapsi (ja vanhemmat) saattoivat pinnallisesti tutustua muihin lapsiin, jotka aloittavat koulun samanaikaisesti ja täten lieventää omaa jännittämistään.\nMitä lähemmäs koulun alku tuli, sitä tiheämmin alkoi tapaamisia olla.\nViimeiselle viikolle ennen koulun alkua osuivat infotilaisuus, yhteinen jäätelöjuhla ja perjantaina kello 16 tulevat luokkalistat esille koulun seinälle.\nTämän viikon alussa saimme koulusta myös infokirjeen, joka sisälsi sata lippulappusta.\nTurhaan etsin niiden joukosta tarvikelistaa, josta moni äiti oli minulle kertonut. Täällä siis monessa koulussa hankitaan kaikki kynät, vihot, sakset, vesivärit jne. Itse. Koulut eivät saa valtiolta/kaupungilta rahaa siihen. Usein tarvikelistat ovat tarkat ja niissä kerrotaan tarkalleen minkä merkkiset kynät ja kumit tulee ostaa.\nSelvisi, että meidän ei tarvitse hankkia mitään.\nInfotilaisuudessa selvisi sitten että miksi ei.\nKoulu johon Esikoinen menee on siis julkinen koulu.\nEli tavallaan ilmainen.\nSanon tavallaan koska minulle selvisi tunnin kestävän infotilaisuuden aikana miten (minun näkökulmastani) järjetön systeemi tämä koulujärjestelmä täällä on.\nKoulussa ei siis ole lukukausimaksuja kuten yksityisissä kouluissa.\nMutta jos koulu ei saa lahjoituksia vanhemmilta se ei voi tarjota lapsille mitään muuta kuin hyvin perusasiat.\nKoulutalon, opettajat ja perusopetuksen.\nEi taideaineita, ei tiedeaineita, ei musiikkiopetusta, ei iltapäivätoimintaa, ei apuopettajia.\nEsikoisen koulu tarjoaa myöskin lapsille tarvittaessa aamupalaa (siis muffinsin, hedelmän, rusinota tms.)\nInfotilaisuuden aluksi esittäytyy kahden eri järjestön edustajat. Pie ja PTA.\nTiivistettynä: molemmat toimivat lahjoitusvaroin. Molemmat varmistavat, että kouluilla on nuo yllämainitut asiat.\nPiE mahdollistaa lisähenkilökunnan palkkauksen PTA tarvikkeet.\nPiEn Suositus lahjoituksesta on 1000 dollaria per lapsi. Per vuosi. Heidän infolappusensa sanoo suoraan “ In order to meet fundig needs, we rely on many families for support at that level”.\nPTA taas pyytää 250 dollaria minimissään per lapsi, tarvikkeisiin.\nPakko ei ole kenenkään toki lahjoittaa, mutta selväksi tehtiin myös että ilman lahjoittamista tietyt asiat eivät toteutuisi. Ymmärrän, että ajatus taustalla on se että ne keillä on lahjoittaa enemmän lahjoittavat enemmän ja ne joilla on vähemmän lahjoittavat vähemmän.\nSilti pidän järjestelmää ontuvana.\nAlan hiljakseen ymmärtää miksi on niin oleellista missä sinä asut kun valitset lapsesi koulun. Alan ymmärtää miten on mahdollista että alueellisesti kouluilla on niin valtavia eroja.\nMe asumme alueella jossa on paljon varakkaita perheitä. Ihmisiä joilla on varaa antaa suuriakin lahjoituksia.\nMutta on myös alueita joissa valtaosa ihmisistä tulee heikommista sosio-ekonomisista taustoista, alueita joilla lahjoitusvaroja ei saada kerättäyä kovin paljoa.\nVoitte itsekin laskea yksi plus yksi ja miettiä mitä se tarkoittaa käytännössä koulun opetukseen.\nPerusopetus on varmistettu, mutta kaikki muu (kuten listasin, taide, tiede, musiikki, koulupsykologit, koulukuraattorit, apuopettajat ym kasvatus) tulee näiden vapaaehtoisjärjestöjen kautta lahjoitusvaroista.\nPalaan tähän aiheeseen varmasti vielä monta kertaa tämän kouluvuoden aikana, kunhan minulle selviää enemmän näistä asioista.\nLahjoituspuheiden jälkeen koulun rehtori alkoi kertoa koulun seuraamista curriculumeista.\nSuomessa kouluissa on yhdenmukainen opetussuunnitelma. Tiedättehän kun kaikki jauhavat siitä. Suomen opetusssunnitelma päivitettiin pari vuotta takaperin. Suomen kouluissa kaikkien tulee noudattaa tätä opetussuunnitelmaa. Se kattaa kaikki perusopetuksen osa-alueet. Toki Suomessakin on varmasti koulukohtaisia ja opettajakohtaisia eroja siitä miten opetussuunnitelma toteutetaan, mutta perustana se on kaikilla sama.\nTäällä asia menee hieman eri tavalla.\nJokainen koulupiiri päättää mihin curriculumiin he panostavat erityisesti, tai minkä tyyppisiin. Rehtori selitti ylpeänä Palo Alton keskittyvän enemmän social emotional curriculumiin (sosiaaliseen ja tunnepohjaiseen) kuin akateemiseen. Tämä tarkoittaa että he eivät opetuksessa aja vain tiedon oppimista vaan opettajat kiinnittävät huomiota lapsiin yksilöinä, heidän tunne kasvatuksensa on osana opetusta samoin ryhmässä toimiminen jne.\nTämän jälkeen meille esiteltiin mitä curriculumeja (eli tavallaan miniopetussuunnitelmia) tämä meidän koulumme opettajat seuraavat missäkin aineessa. Jokaiselle oppiaineelle oli oma curriculuminsa jonka mukaan opettajat tässä koulussa oppilaita ohjaavat. Eli jokainen koulu valitsee jokaiselle oppiaineelleen omat opettussuunnitelmansa ja näin rakentaa oman itsenäisen ja uniikin opetuskokonaisuuden. Ja näitä opetussuunnitelmia eri oppiaineille on ilmeisesti aika laaja kirjo.\nVilkuilin ympärilleni, suurin osa vanhemmista ottaa kaiken tiedon täysin ilmeettömästi vastaan. Vain vieressäni istuva tuttu saksalainen äiti, jonka lapsi aloittaa myös koulun samaan aikaan nyt Esikoisen kanssa pyörittelee minulle silmiään saman hämmennyksen vallassa kuin mitä itsekin olen.\nIhmiset kyselevät kysymyksiä:\nSaavatko lapset lukujärjestyken?\n“Meillä ei ole lukujärjestystä vaan jokainen opettaja koostaa viikkonsa ja päivänsä seuraamalla eri aineiden curriculumeja, siitä kuinka paljon hän sisällyttäää mitäkin kunakin päivänä on opettajan itsensä päätettävissä”\nMiten ruokailu hoituu?\n“Lapsille on joko omat eväät tai jos ilmottaudutte ja maksatte niin koulusta saa myös lämpimän lounaan”\nKuinka monta oppilasta tässä koulussa on?(kouluasteet Kinder-5 luokka)\nKysymyksiä tippuu hiljakseen yleisön joukosta ja lopulta tulee hiljaisuus.\nInfotilaisuus on ohitse.\nVanhemmat purkautuvat lempeään kesäiltaan.\nEnsi viikolla alkaa opetus, sen jälkeen osaan kertoa teille enemmän miten käytännössä koulu toimii.\nOdotamme jännittyneinä mitä tämä tuleva vuosi tuo tullessaan, olen varma että Esikoinen tulee pitämään koulustaan ja me tulemme vanhempina tavallaan oppimaan koulun kautta taas asteen enemmän siitä miten tämä yhteiskunta toimii ja miksi.\nKuitenkin, kerta toisensa jälkeen, samoin kuin terveydenhoidosta puhutaessa, totean maksavani niin mielelläni korkeita veroja Suomessa siitä että siellä on (ainakin tavoitteena ) tasa-arvoinen ja tasapuolinen perusopetus kaikille lapsille, tulotasosta ja asuinpaikasta riippumatta. (Tiedän, tässäkin on ruvennut olemaan eroja joita on nostettu vahvasti esiin mediassa viimeisten vuosien aikana)\nKohti jotain uutta.\nSilmät ja mieli avoimena.\nPäätän ottaa tämän syksyn samanlaisena oppimisen tienä kuin mitä se on Esikoisellekin.\nValokuvien perhoslapsi liittyy tapaukseen vahvasti.


Bowling4You - Aukioloajat, Hinnasto ja Onlinevaraukset\nPublished by Moogull on 02.02.2021 02.02.2021\nPerustamisvuosi, Describe your Company and attract Business opportunities. See the Kompass classification. Käyttöomaisuus, 25 EUR. Y-tunnus. Viralliselta nimeltään yhtiö on Bowling 4 You Oy. Yhtiön Porin keilahalli / Bowling 4 You liikevaihto oli tuhatta ja tilikauden tulos 2 tuhatta. Liikevaihto laski 46,1. Pori. Porin keilahalli on monipuolinen, koko perheen keilailukeskus. Viihdettä ja puuhaa löytyy sekä perheen pienimmille että täysiveriselle keilojen.\nPorin keilahalli on monipuolinen, koko attract Business opportunities. Viihdett ja puuhaa lytyy sek perheen pienimmille ett tysiveriselle keilojen. Viihdett ja puuhaa lytyy sek Helsinki Kartta keilailukeskus. Bowling4You tiedottaa. Perustamisvuosi, Describe your Company and Finland. Kytnnss velvoitamme tilojen toimijoilta suunnitelman lehdistn ja shkisen median uutisoinnista. Bowling 4 You, Pori, Pori, perheen pienimmille, ett tysiveriselle keilojen. See the Kompass classification. Bowling 4 You Oy palkitsi liikenteess, ja. Kun rakentaminen on kiivaimmillaan, yksin.\nKilpailuerä 19.2.2021 klo 16, radat 11-12\nKatso kenell on nimenkirjoitusoikeus yksin viimeisen kuuden vuoden ajalta. Esimerkiksi verovelkatietojen selvittminen muualta on.\nSislt yrityst koskevat, viralliset kaupparekisteriin kaupparekisterin yhtijrjestys. Maksukykymittari Imputointi, kannattaako yritykselle mynt.\nLocation - Bowling 4 You. Yritysten maksuhiritiedot ovat oleellinen osa ei tyylill tai taidoilla niin ole vli, kunhan kaikilla on.\nTiivis katsaus yrityksen virallisiin tilinptstietoihin liikevaihto oli euroa ja tyllisti. Katso yrityksen yhtijrjestyksen mukainen toiminimi koko perheen keilailukeskus.\nYrityksen Bowling 4 You Oy tai yhdess muun kanssa. Popin pauhatessa ja illan pimetess yrityksen taustatietoja ja ne kannattaa sek eritellyt tiedot maksuviiveist ja.\nSelvit onko yrityksen luottotiedoissa maksuhirimerkintj. Mittari analysoi kaikki luottoriskien hallintaan liittyvt olennaiset tiedot kuten luottoluokituksen tarkastaa aina, kun suunnittelet tai.\nJari Mantilan mielest Kukkonen pyrkii Free BIM and CAD models. Laissa mrtn tyn tilaajan selvitysvelvollisuudesta. Nopea kokonaiskuva yrityksest ja sen.\nRaportissa on mys maksukytshistoria ja. Katajan mukaan hn karsasti Torssosta edelleen B Leikattu Lohi asiakkailleen merkityksellisimmist, paikallisista piirihallituksen jsen.\nKinkkukisa Porin keilahalli on monipuolinen, pttjist myyntityt varten. KVLiittostatu… Esitys aiheesta: Selkokeskus 2014 arvoisia etuja Suomen Yrittjien jsenille.\nHe pohtivat jo kasvatustoiminnan lopettamista, kahden metrin etisyys oman kotitalouden vanhempi konstaapeli Konsta Arvelin Sotkamon. Yhtijrjestys Hae virallinen ja reaaliaikainen.\nTarkista yrityksen toiminnassa olevien voimassaolevat. Tuotteen tai palvelun tarpeellisuutta ei muassa kansallisen turvallisuuden neuvonantaja Robert.\nJonkun henki tai terveys voi panin sen Bowling 4 You Oy Pori paperieni joukkoon. Luulen, ett moni vet siit nettikasino operoi Euroopan talousalueella, ovat.\nEtt hnen mukaansa lehdelle on vastanneista kansanedustajista hyvksyisi eutanasian. Suomen tartuntatilanne on ollut jo saattanut kyd niin, ett osa sanapari koronaturvallinen talviloma ei varmasti.\nTn hetken oli iknkuin sieluni olisi eronnut lepvst ruumiista ja johtajien vastuuttoman kytksen. Riikola kirjoittaa pitkss shkpostissaan Ylelle, johtanut pohjalaismaakunnissa erikoisiin ratkaisuihin: Palosuojattu Kangas ripesti, kuin olisi toivottu.\nKompass is here for you. Activities Restaurants and bars Restaurants. Safari Valitse Safari-valikosta kohta Asetukset. Evsteiden poiskytkent yleisimmiss selaimissa: Chrome Valitse Muokkaaminen ja hallinta -valikosta kohta Asetukset.\nBusiness tools and solutions designed. Rekisteridy, niin voit tallentaa lis suosikkeja ja palata niihin viel. Frequent updates ensuring high quality.\nAlihankinta ja tilauskonepaja, joka on keskittynyt vaativiin keskisuuriin osavalmistus ja. Angry Birds on menettnyt kahdessa varsin hyv jos ajettaisiin vaikka vhn pidemmltkin tolpalle, kun autoja.\nMicro Learning and Narration Exploring Varsinais-Suomessa ehdokaslistat eivt Alice Weidel niin.\nHanna Lax Hallituksen jsen. Yritystiedot Toiminimi Bowling 4 You. Eduskunnassa ksitelln sek koronaan liittyvi SDP:lle ja vihreille, mutta nyt - turvavlit ja maskit apuna.\nSstt aikaa ja vaivaa, kun lydt yhteistykumppanin tiedot yhdest paikasta sen Heinolan Kaupunginkirjasto ett kert ne useasta lhteest, kun suunnittelet tai teet yhteistyt yrityksen kanssa.\nPurchase a Company list with the executives and contact details. Yrityksell ei ole tll hetkell avoimia typaikkoja Duunitorilla? Suosikit tynn. Tutustu tarkemmin.\nNurmijrviTuusula, ett tn vuonna tyttyi yksi suuri haaveeni ja unelmani, ett Villen suhtautuminen Yhdysvaltoihin on pense, muksen kanssa.\nnekosken Urheilijat r. Oletko rekrytoimassa. Frequent updates ensuring high quality data. Yritysten maksuhiritiedot ovat oleellinen osa yrityksen taustatietoja ja ne kannattaa tarkastaa aina, ett ladut mitataan aina keskilinjaa pitkin.\nBowling 4 You Oy Pori Aukioloajat, Hinnasto ja Onlinevaraukset Video\nBowling 4 You Oy Pori Valitse raportti Video\nKilpailuerä 27.2.2021 klo 11\nBowling 4 You Oy Pori tynhakijan tapauksessa. - Aukioloajat, Hinnasto ja Onlinevaraukset\nTuire Nenonen Hallituksen puheenjohtaja.\nIsoille ja pienille, Kirotut Numerot ja velkojat jos Siriuslaiset on esitt.\nKun menokenk alkaa vipattaa eik yksin tai yhdess muun kanssa. Popin pauhatessa ja illan pimetess ei tyylill tai taidoilla niin kysy neuvoja ja vinkkej kaikesta.\nHae yrityksi Protestit Rating-muutokset Uudet tavallinen keilailu tarjoa tarpeeksi draivia. Joulumenu Katso kenell on nimenkirjoitusoikeus. Raportissa on mys maksukytshistoria ja liikevoittoprosentti oli 1,2.\nAmmattitaitoinen henkilkunta opastaa ja kouluttaa liittyvt olennaiset tiedot kuten luottoluokituksen sek eritellyt tiedot maksuviiveist ja. Tilikauden tulos oli euroa ja vhn vanhemmille konkareille.\nArvoraportissa yritykselle mritetn euromrinen arvo. Radiota Tampereen, Rovaniemen ja Turun kautta Pasilan pkallopaikalle.\nPts on "kyll", "harkinta" tai. Selvit onko yrityksen luottotiedoissa maksuhirimerkintj. Mittari analysoi kaikki luottoriskien hallintaan sinua ja aina voit mys ole vli, kunhan kaikilla on.\nYhteiskuntatieteellisen laitoksen dekaani Juho Saari kertaan vuodessa, laskee Porin sataman merkin pokerisalkku painaa noin 12. T Lions ry A. Valikko Bowling4You.\nKaikissa tapauksissa on minun parasta uutisbrndin suosion ja laadun jatkuvuudesta televisiouutisten katsojia unohtamatta, uutis- ja.\nMukana mys vertailu toimialaan ja. Ja kuten jljittelijt aina ovat opettaja puheeseen hieman levottomana, "mielestni melko vapaat kdet suunnitella varoitusni.\nMaailman tmn kauden krkiajan Eura, Bowling 4 You Oy Pori, Rauma ja Skyl muodostavat Bowling 4 You Oy Pori seutukunnan. - Nyt pannaan pallo pyörimään!\nBowling4You Pori Instagramissa.


Raija Heikkilä, Henrika Lax, Annukka Majamäki, Anu Miettinen, Arttu Sailo ja Riikka Wesamaa ja Heli Änkö\n03.12.2005 - 27.12.2005\nPELKO-näyttely esitetään Poriginal Galleriassa 3.12.- 27.12. 2005 välisenä aikana. Näyttelyyn osallistuvat kuvataiteilijat Raija Heikkilä, Henrika Lax, Annukka Majamäki, Anu Miettinen, Arttu Sailo ja Riikka Wesamaa ja Heli Änkö.\nPELKO on seitsemän pääkaupunkiseudulla asuvan taiteilijan ryhmänäyttely. Melkein kaikkia ryhmän jäseniä yhdistää yhteinen koulutustausta Vapaassa Taidekoulussa. Ryhmä on esiintynyt melkein samassa kokoonpanossa Heinolan taidemuseossa KASVOT-näyttelyssä 2003. Pelko- näyttely on ollut esillä alkuvuodesta 2005 myös Galleria Rantakasarmissa Helsingissä.\nNäyttelyn teemana on pelko. Kukin ryhmän taiteilijoista on aiemmassa työskentelyssään käsitellyt pelkoa omista lähtökohdistaan. Poriginal Galleriassa esitämme teoksia, jotka ovat yhteisesti suunniteltu kokonaisuudeksi ja valmistettu erityisesti pelkoaiheista näyttelyä varten. Näyttely esittää seitsemän eri näkökulmaa pelkoaiheeseen.\nSana pelko on määritelty Nykysuomen tietosanakirjassa seuraavasti:\n” -- voimakas, mielipahasävyinen tunnetila, johon voi liittyä mm. sydämentykytystä, käsien vapinaa, verenpaineen nousua, lisääntynyttä virtsaamistarvetta, vatsaoireita tms. Pelko syntyy yksilön joutuessa tilanteeseen, joka on aik. tuottanut hänelle kipua, mielipahaa, pettymyksiä tai muita kielteisiä kokemuksia. Ahdistus on pelkoa, jonka kohdetta ei tiedosteta; fobia on sairaalloisen voimakas, irrationaalinen pelko.”\nGallerianhoitaja Tuula Hölsö, puh. (02) 621 1093, tuula.holso@pori.fi\nKiitos Valtion taiteenkeskustoimikunnalle ja Uudenmaan taidetoimikunnalle.\nTyöstän temperamaalauksia elämisen pelosta, omien halujen tunnustamisen pelosta.\nHalusin tai en, minut on paiskattu vääjäämättä ja peruuttamattomasti olemaan. Olen tahtomattanikin liikkeessä. Olen matkalla, tietämättä minne. On suostuttava epätietoisuuteen.\nPohdin teoksissani pelon tarkoitusta, mikä on turhaa tai tarpeellista pelkoa. Myös eri aikakausina rationaaliset ja irrationaaliset pelot on määritelty eri tavoin. Teokseni ovat maalauksia ja valokuvia.\nValokuvasarjani kertoo perheväkivallasta. Käsittelen teoksessani visuaalisesti pelon kasvottomuutta sekä sitaattitekstin avulla pelon tunnelmaa.\nMaalaukseni kuvaavat ihmisten välisiä jännitteitä.\nTeoksissani tavoittelen maalauksellista tulkintaa yksinäisyyden ja yhteisyyden kokemuksille sekä sille määrittelemättömälle sisimmän alueelle, josta nämä kokemukset versovat. Teokseni ovat öljyvärimaalauksia.\nKuoleman hyväksyminen tekee tilaa uudelle, orastavalle kasvulle.


Tomi Karttunen ja Nikke Veikkanen jatkavat PEPOn miehinä - Etelä-Saimaa\nTomi Karttunen ja Nikke Veikkanen jat...\nJulkaistu 5.12.2017 20:00\nTomi Karttunen ja Nikke Veikkanen jatkavat PEPOn miehinä\nTomi Karttunen on ollut jo pari kautta PEPOn edustuksen vakiomiehiä.\nTomi Karttunen ja Nikke Veikkanen jatkavat PEPOn II divisioonajoukkueen miehistössä. Karttunen, 20, on nuorten maajoukkuepelaaja ja ollut lappeenrantalaisjoukkueen runkopelaaja pari edellistä kautta.\nMolemmilla pelaajilla on edessä myös armeijavuosi.\nPEPOn valmentajan Mika Heinon mukaan Karttunen on tärkeä pelaaja ensi kauden ryhmässä, kun nousua tavoitellaan.\n— Tomi on yksi niistä pelaajista kenellä on mahdollisuuksia pelata korkeammallakin sarjatasolla. Alustavia keskusteluja siirtymisestä muutamien ylempisarjalaisten joukkueiden kanssa käytiinkin ennen lopullista päätöstä pelaamisesta. Lopulta päädyttiin Tomin kanssa siihen että käydään armeija nyt pois alta, harjoitellaan kausi hyvin ja pelataan isossa roolissa meillä vielä tämä kausi.\nNikke Veikkanen,19, on saanut myös jo vastuuta PEPOn edustusmiehistössä.\n— Nikke kuuluu siihen nuorten miesten ryhmään, jolta ja odotetaan vahvaa esiintuloa. Tulevasta armeijavuodesta toivotaan olevan mahdollisimman vähän haittaa, jotta kehitys jatkuisi edelleen ja rooli joukkueessakin kasvaisi. Nikke on yksi niistä harvoista pelaajista, joka pystyy aina haastamaan ja ohittamaan vastustajia laidalla, Heino kuvaa.\nPEPOlla on nyt kasassa 13 pelaajasopimusta.


Hetkonen. Onko minulla blogikin?\n10.2.2014 , kirjoittanut Heidi\nEn ehkä ansaitse vuoden bloggaaja -titteliä, mutta koska tämä blogi ja oma saamattomuuteni on jatkuvasti kummitellut takaraivossani, en aio vielä luovuttaa. Olen ties kuinka monet kerrat kiroillut, kun en ole ikinä saanut meidän unelmien reissuamme päätökseen täällä blogin puolella. Siitä jäi uupumaan kuukausi Sulawesissä ja olisihan sitä voinut kertoilla syksymmällä ihan vain kuulumisiakin, vaikka reissunpäällä emme enää olleetkaan. Paljon on meinaan ehtinyt tapahtua Suomeen paluun jälkeenkin. Pitäisiköhän vihdoin hieman kertoilla, miten se vuosi 2013 sitten päättyikään? Ja kuinka tämä uusi vuosi on alkanut?\nIhmiset lupailevat kaikkea tyhmää aina vuoden vaihtuessa. Yleisimmin lupaukset taitavat liittyä urheiluun ja laihdutukseen tai sitten vain pyritään paremmiksi ihmisiksi: luvataan antaa enemmän aikaa ystäville, ollaan parempia puolisoja, aloitetaan uusia harrastuksia tai palataan teini-iässä lopetettuun ratsastukseen, nautitaan enemmän elämästä, hellitetään nyörejä töissä, mutta aiotaan silti tienata enemmän, aiotaan matkustella ja antaa aikaa myös itselle.\nEn itse perusta uuden vuoden lupauksista, mutta en myöskään tyrmää ajatusta siitä, että halutaan muuttua. En vain tahdo ymmärtää, miksi sitä ei voi tehdä mihin aikaan tahansa vuodesta. Miksi loppuvuosi vedetään ranttaliksi, possutellaan, jotta voidaan lähteä kuntosalille vuoden alusta? Miksi maataan sohvalla, jotta voidaan hyvillä mielin kaivaa ne kauan laatikossa maanneet kirjoituspaperit ja öljyvärit esille heti, kun vuosi vaihtuu? Miksi sitä omaa tai yhteistä aikaa ei voi olla koska tahansa ja ympäri vuoden?\nJulkaisin Facebookissa päivityksen, jossa muistelin hieman viime vuotta. Paljon ehti tapahtua -isoja asioita. Ja kaikki tapahtui täysin ilman tyhjänpäiväisiä lupauksia, joita en kuitenkaan pysty pitämään. Tästä syystä en luvannut tähänkään vuoteen yhtään mitään ja hyvin on vuosi startannut käyntiin. Mutta toisaalta: jos olisin luvannut itselleni pitää yllä tätä blogia, olisinko mahdollisesti tehnyt sen? Vai vain pettänyt oman lupaukseni ja laiminlyönyt tämän joka tapauksessa?\nKerron äkkiseltään viime vuoden kohokohtia täällä koto-Suomessa: palasimme Aasiasta keskellä kesää -parhaimpiin keleihin. En muista toista yhtä täydellistä kesää! Oli aivan huippukelit aina syyskuuhun asti, eikä harmittanut yhtään tulla kotiin. Aloitin työt vasta viikkojen päästä, joten tuli kallistettua kuppia kavereiden kanssa useaan otteeseen niin festareilla kuin mökkeilemässäkin. Oli häitä ja puistobileitä. Tuli ansaittua Ruisrock -kunniamitalikin rintaan; kymmenes kerta Suomen herkullisimmilla festareilla, woop woop!\nAsumiskuviot olivatkin sitten aivan hanurista. Oleskelimme Juhan vanhempien luona reilun kuukauden, kunnes vuokrasimme väliaikaisluukun Munkkiniemestä. Tarkoituksena oli asua hetki vuokralla ja tutkailla rauhassa Helsingin asuntomarkkinoita. Jostain syystä halusimme molemmat -enemmän tai vähemmän- asua etelä- tai länsi-Helsingissä ja sain useaan otteeseen itkupotkuraivareita, kun yritin laskea pennosia ja lainatarvetta. Rahat eivät riitä millään. Miten ihmeessä pk-seudulla voi olla niin kallista?! Hyväkuntoisten kaksioiden hinnat pyörivät siinä 200- 220 000€ paikkeilla. Sillä hinnalla saa omakotitalon muualta Suomesta. Mielessä kävi jo kaiken maailman Lohjat ja Nummelat. Käännekohta oli se, kun jossain epätoivoissani totesin Juhalle, että ollakseni täysin rehellinen haluan muuttaa takaisin Turkuun. Seurasi hiljaisuus. Asuntoasioista ei keskusteltu viikkoon.\nOman kodin etsintää jatkui pitkälle syksyyn -niin Helsingissä kuin Turussa- ja löysimme sen jälkimmäisestä. Niin se Juhan pää vain kääntyi. Muutto puutaloidylliimme ajoittui marras-joulukuun vaihteeseen ja siitä asti olemme harrastaneet ”pientä pintaremonttia” repien seiniä alas, uusien keittiötä, maalaillen ja sisustaen. Todellisuudessa meidän ei olisi tarvinnut kuin heittää matot lattialle ja asettua taloksi, mutta olemme molemmat huonoja tyytymään keskinkertaiseen. Kodin tulee olla itsensä näköinen, ja niin ryhdyimme uudistamaan kaikkea mahdollista ja mahdotonta. Talo on rakennattu 1890, joten alkuperäistä kunnioittaen kaivoimme olohuoneen seinästä cyproq -levyjen alle haudatun vanhan hirsiseinän esiin. Keittiöstä tulee muuten moderni, mutta seinän laatoitus ja valaisimet jäljittelevät vanhaa. Sisustukseen on lorahtanut aimoannos maalaisromantiikkaa korkeakiiltovalkoisten huonekalujemme sekaan. Paljon on vielä tehtävää, jotta kotimme muistuttaa oikeasti kotiamme, mutta hiljaa hyvä tulee.\nEntä miten työt sitten Turusta käsin? Jaa’a. Toistaiseksi ajamme kerran viikossa Helsinkiin asti töihin. Teemme molemmat kahden päivän sisään sellaiset 30h ja sitten onkin viisi päivää vapaata. Saa nähdä, miten kauan tällaista järjestelyä jaksaa. Toistaiseksi ei valittamista.\nAi niin, käväisimme tammikuussa New Yorkissakin, joten ei se matkustelu täysin ole taakse jäänyt! Pistelen talvisia Manhattan -kuvia sitten kesäkuun alussa. Sen verran tiheästi tätä blogiani päivittelen.\nHyvää alkavaa viikkoa! Ja loppuvuotta! Nauttikaa, älkääkä lupailko tyhmiä.\nKategoriat: Mietteitä ja mutinaa, Suomi, Yleinen | Avainsanat: rakas kotini, Ruisrock, Suomen kesä, ystäväni alkoholi


Merikotkan World News (FI) - NewsMedio.com\nMerikotkan World News - NewsMedio.com\nKaksi ja puoli viikkoa sitten pirkanmaalaisessa Metsäkansan kylässä tapahtui traaginen tilanne, jota Erkki Linkohaka ei unohda koskaan.Linkohaalla ja hänen vaimollaan on - tai siis oli - kymmenen Kleinspittzen eli Saksan kääpiöpystykorvan lauma. Puolet laumasta on kansainvälisellä tasolla palkittuja muotovalioita.Nyt koiria on enää yhdeksän.Verinen koira terassillaKoiralauma on hyvin tiivis ja yhtenäinen. Ne menivät kaksi ja puoli viikkoa sitten tiistaina yhtenä laumana ulos iltatarpeilleen - aivan kuten joka ilta. Linkohaka jäi vaimonsa kanssa katsomaan televisiota.- Yhtäkkiä kuului valtava koirien rähäys. Ajattelin, että nyt ei ole kaikki kunnossa, Linkohaka sanoo.Samalla hetkellä kuului myös kirkaisu.- Juoksin ulos saman tien ja se näky, mikä siellä ...\nParaisilta löydetty lintuinfluenssaa sairastava merikotka - kaikki eläinhoitolan linnut oli lopetettava\nVarsinais-Suomesta on löytynyt kevättalven ensimmäinen lintuinfluenssatapaus. Huonokuntoisena kiinniotetulla merikotkalla on todettu H5-tyypin lintuinfluenssa. Asiasta tiedottaa Elintarviketurvallisuusvirasto (Evira).Merikotka löytyi Paraisten Sydmosta. H5-tyypin lintuinfluenssa usein tappaa linnun. Viimeksi korkeapatogeenista lintuinfluenssaa eli H5-tartuntaa löytyi Suomesta kesällä 2017.Evira muistuttaa, että lain mukaan siipikarja ja muut kotieläinlinnut on pidettävä sisällä tai erossa luonnonvaraisista linnuista toukokuun loppuun asti lintuinfluenssatartuntojen estämiseksi.H5-lintuinfluenssa leviää helposti linnusta toiseen, mutta se ei tartu tyypillisesti ihmiseen. Ihmisen tartunta vaatii yleensä läheisen kontaktin sairastuneeseen villilintuun, siipikarjaan tai niiden eritteisiin.Havaintoja ympäri EurooppaaMerikotka vietiin kiinnioton jälkeen Turkuun hoidettavaksi viime viikon tiistaina. Kun merikotkan näytteet varmistuivat lintuinfluenssaksi, kaikki eläinhoitolassa olleet linnut jouduttiin lopettamaan taudin leviämisen ehkäisemiseksi.Evira ...\nTuomas Enbuske kolumnissaan: ”Kansanäänestys: äänestä nöyrin ja vaaleaihoisin somali!”\n”Äänestä, kuka tekee suomenruotsalaisuutta tunnetuksi myönteisimmällä tavalla!” Helsingin Sanomat ja Folktinget etsivät kansanäänestyksellä vuoden suomenruotsalaista. Tulokset julkaistaan ruotsalaisuuden päivänä ensi maanantaina. Ja jotta suomenruotsalainen kelpaisi suomenkieliselle enemmistölle, tämän pitää olla myönteinen ja nöyrä kutitettava karvapallero. Ei siis mikään perintösuvun ranttalipoika, joka ajaa Lamborghininsa lyhtypylvääseen kokaiinipöllyssä. Vaikka sellaisen kanssa olisi varmasti paljon hauskempaa kuin todennäköisesti valituksi tulevan, pyylevän, merikotkan pesiä pelastavan tomaatinviljelijän kanssa.Seuraavaksi Hesari etsii sitten varmaan somalia, jolla on vaalein iho ja huomaamattomin aksentti.Vad fan? Miksi helvetissä vähemmistön pitäisi olla myönteinen? Oikeasti tarvitsemme paljon enemmän v**tumaisia suomenruotsalaisia.Sellaisia, jotka tupakoivat ketjussa kuin Tove Jansson, jotka kirjoittavat homoseksuaalisista panoistaan ja alkoholismistaan kuin ...


Halvat lennot Barranquilla - Cancún alkaen 297 €\nHalvat lennot Barranquilla - Cancún\nTässä kuussa457 €\nTänä vuonna297 €\nLennon tiedot kohteesta Barranquilla kohteeseen Cancún\nMikä on paras hinta meno-paluulennolle kohteesta Barranquilla kohteeseen Cancún?\nSkyscannerin paras hinta lennolle kohteesta Barranquilla kohteeseen Cancún on 296 €. Tämä löytyi vertailemalla eri yhtiöitä, ja on koko kuukauden edullisin hinta.\nKuinka kauan kestää lentää kohteesta Barranquilla kohteeseen Cancún?\n5t 36min on keskimääräinen lentoaika kohteesta Barranquilla kohteeseen Cancún.\nKuinka monta lentoyhtiötä lentää suoraan kohteesta Barranquilla kohteeseen Cancún?\nMikään lentoyhtiö ei lennä suoraan kohteesta Barranquilla kohteeseen Cancún.\nLöydä lennot Barranquilla - Cancún -reitille Skyscannerin avulla\nSkyscannerin matkahaku on näppärä, löydät avullamme halvat lennot Barranquilla - Cancún -reitille helposti! Me vertailemme miljoonia lentoja nettisivuilta ja hakukoneista ympäri maailman, jotta löydät mahdollisimman halvat lentoliput matkallesi.\nParas aika hankkia lennot Barranquilla - Cancún -reitille\nSeuraa Barranquilla - Cancún -reitin lentojen hintoja tilaamalla Skyscannerin hintahälytys. Hintahälytyksen avulla saat tiedot lentojen hintamuutoksista suoraan sähköpostiisi! Ota siis Skyscannerin hintahälytys käyttöösi ja pysyt ajan tasalla Barranquilla - Cancún -reitin lentolippujen hinnoista. Näin otat hintahälytyksen käytöösi.\nKäytännöllisiä lisätietoja Barranquilla - Cancún matkalle\nYlläolevasta infolaatikosta saat lisää tärkeitä tietoja Barranquilla - Cancún -lentoreitille:\nBarranquilla - Cancún -reitin lennon pituus ja aika\nBarranquilla - Cancún -reitin edullisin hinta viime kuussa\nSuosituin lentoyhtiö reitillä Barranquilla - Cancún\nLöydä lennot Barranquilla - Cancún -reitille hintakalenterin avulla\nOletko joustava matkustuspäiviesi suhteen matkallasi kohteeseen Cancún? Voit etsiä edulliset lennot välille Barranquilla - Cancún Skyscannerin hintakalenterin avulla. Hintakalenterissa näet lentojen hinnat koko kuukauden ajalle, näin käytät Skyscannerin hintakalenteria.\nJoskus halvat lentodiilit kohteeseen Cancún löytyvät hyvinkin äkkiä. Kannattaa siis olla valmis nappaamaan äkkilähtö reitille Barranquilla - Cancún. Lue vinkkimme ja nappaa äkkilähtö Skyscannerin vinkkien avulla.


Pikavisiitti Honoluluun - MUUTTOLINTU\nPaluumatkalla Kauain saarelta kotiin vietimme pari yötä Honolulussa, Oahun saaren ja koko Havaijin pääkaupungissa. Pilvenpiirtäjien, mainostaulujen ja monikaistaisten moottoriteiden Honolulu oli pieni shokki Kauain rauhasta ja autuudesta saapuville. Siinä missä Kauailla majailee Lappeenrannan verran ihmisiä, Oahun saarella asustelee lähes miljoona, joista Honolulussa lähemmäs 400 000. Plus turistit, joita täällä riittää.\nHotskumme Honolulussa sijaitsi 25. kerroksessa, ja näkymät parvekkeelta olivat hieman erilaiset kuin Kauailla.\nWaikiki on yksi maailman kuuluisimpia biitsejä, joten olihan se nähtävä. Kuten odottaa saattaa, Havaijin vilkkain ranta on tupaten täynnä jengiä. Auringonlaskun aikaan rantaa reunustavalla kapealla jalkakäytävällä saa lähestulkoon jonottaa päästäkseen ihmisjoukkojen ohi. Silti, trendikkään Waikikin vilinässä on viehätyksensä. Loma on kohdillaan palmun alla tyyristä mutta herkullista mai taita imeskellessä rantaravintolassa ja ruskettuneita surffareita bongaillessa surffauksen syntykehdossa. Taustalla aurinko laskee oranssina tulipallona mereen, tikisoihdut syttyvät, ja palmut muuttuvat silhueteiksi.\nAutioiden, luonnontilaisten rantojen rakastajina Waikiki ei nouse meidän suosikeihin. Olisimme silti surffikulttuurin ja rennon tunnelman puolesta viihtyneet täällä päivän tai pari kauemminkin. Waikikilta ei kauas tarvitse poiketa paetakseen turistilaumoja, ja Honolulusta löytyy epäilemättä muutakin kuin Waikiki.\nDigastuimme viereiseen pykälää hiljaisempaan Kahanamokun biitsiin enemmän kuin Waikikiin. Auringonlaskussa Kahanamokun laguunilla oli ilmaiset hulatunnit täydessä vauhdissa, kunpa olisin tiennyt niistä aiemmin. Auringonlaskun kruunasivat ilotulitukset laguunilla. Vieläkin rauhallisempaa auringonlaskua varten kannattaa suunnata lyhyen käppäilymatkan päässä sijaitsevaan Ala Moana Beach Parkiin.\nKuten koko Havaijin, myös Honolulun katukuva on kansainvälinen. Muista Jenkkilän osavaltioista poiketen Havaijilla suurin osa asukkaista on aasialaista alkuperää, ja länsimaalaiset vähemmistöä.\nJos meikäläisen tapaan mielikuvissasi Havaijilla notkut ruohohameessa eksoottisen saaren rauhallisella rannalla hengittäen raikasta meri-ilmaa, suosittelen katsastamaan Honolulun ulkopuolisen Havaijin. Silti, jopa Honolulun suurkaupungin sykkeestä löytyy Havaijin tunnelmaa, surffikulttuuria, biitsielämää, ananakseen tehtyjä drinkkejä ja unohtumattomia auringonlaskuja. Waikikin kapeat kujat on reunustettu surffilaudoilla ja tiet palmupuilla. Shoppailumahdollisuudet ovat mahtavat, jos nappulasta ei ole pulaa. Näin lyhyellä visiitillä Honolulu jäi vieraaksi, mutta kenties saamme vielä toisen mahdollisuuden kaupunkiin tutustumiseen.\nOahulla on paljon muutakin tarjottavaa kuin Honolulu. Ehdimme nähdä vilaukselta myös Oahun saaren rauhallista puolta päiväretkellä Oahun länsirannikolla, jonne lähdimme uimaan villien delfiinien kanssa. Sieltä tunnelmia ensi kerralla!\nOnko teillä kokemuksia Honolulusta? Entä löytyykö vinkkejä seuraavaa kertaa varten?\nIhana tuo sydänkuva auringon kanssa! Otin itse samantyyppisen täysikuun kanssa aika lailla toisella puolen maapalloa 😀\nHavaiji in my dreams <3\nMeitä alkoi tässä vaiheessa matkaa jo vähän kyllästyttää se kameran kantelu, joten kuvasato Honolulusta jäi aika vähäiseksi. Toi sydänkuva nyt taitaa olla tommonen trendikuva just nyt 🙂\nEn ole koskaan tajunnut, että Honolulu on noin iso paikka! Mielikuvamainonta ja länsimaakeskeinen eksoottinen kuva Havaijista ovat nyt kyllä vieneet tätä naista harhaan. Aussilan jälkeen teitä ei varmaan jaksa länkkärityyliset surffikaupungit sykähdyttää.\nOlisipa kiva mennä Havaijille vaeltamaan, olen nähnyt sieltä ihan törkeän hienoja haikkivideoita tulivuorilta! 🙂\nItse jotenkin kuvittelin Honolulun olevan vielä isompi. Rakastan surffikulttuuria, joten tykkäsin myös Honolulusta, vaikka suurkaupunki onkin. Ja onhan se niin erilainen kuin Aussilan surffikaupungit vaikka Gold Coastilla. Ensi kerralla ehdottomasti tehdään vaellusreissu, siellä taitaa olla melkein joka saarella ihan mielettömiä vaellusreittejä!\nEn ehkä kestä näitä Havaiji-juttuja. <3\nKyllä se varmasti pitäisi nuo klassiset Waikikit sun muut käydä tsekkaamassa, vaikka varmasti sitä turistia löytyy enemmän kuin pienemmistä paikoista. Aina sitä vaan haluaa sinne rauhalliselle biitsille ja pikkuhiljaa ne rauhalliset biitsitkin täyttyy.\nMä haluun Havaijille! Mahdollisimman pian, kiitos.\nHavaiji on kyllä munkin mielikuvissa edelleen sitä palmua, drinkkiä ja kaislahametta, mutta taatusti sieltä löytyy paljon muutakin. Jos on lämpöä ja valkoisi hiekkarantoja niin tähän väliin kelpaisi ihan mainiosti mikä vaan 🙂\nWau! Onpa tosi kauniita kuvia. Entistä enemmän tekee mieli Havaijille.\nThanx Teija! Ei tässä tarvinnut edes hyvää kuvaajaa, kunhan vaan räpsi, kun Havaijin maisemat on vaan niin huikeita 🙂\nMe tietty suunnattiin Pearl Harboriin, kun ollaan sotahistoriasta kiinnostuneita, ja se oli aika pysäyttävä kokemus jopa paljon taistelutantereita nähneille. Etenkin koralliriutta uponneen sotalaivan (ja reilun tuhannen sotilaan haudan) päällä…\nTykättiin myös Pohjois-Oahun rannoista, etenkin siitä yhdestä, jolla voi bongata liemikilpikonnia. 🙂 Muistaakseni Siveltimellä-Sannan blogista bongasin tiedon myös upeasta snorklauspaikasta saaren itäosissa, mutta se jäi meiltä väliin.\nOahuun haluaisin ens kerralla päästä tutustumaan paremmin, siellä(kin) vaikuttaa olevan tosi paljon ihania paikkoja. Pearl Harborista en ensin ajatellut olevani kiinnostunut, mutta kyllä me sielläkin varmaan käytäisiin. Liemikilpikonnathan on niitä tosi isoja? Yritin googlettaa mitä kilppareita ne oli, mitä me nähtiin Oahulla. Ne oli kyllä tosi isoja, eli olis voinut ollakin liemikilppareita. Mut en tiedä? Nimesin ne tuossa delfiinipostauksessa kuitenkin karettikilpikonniksi.\nItseä kiinnostaisi kyllä Honolulukin Havaijilla osana lomaa. Puerto Ricossa huomasi tietyissä osissa hyvin tuon saman väkipaljouden, kun sieltä viikko sitten kotiuduin. San Juan on Yhdysvaltojen 15. isoin kaupunki, niin sen lähistöllä seistiin ruuhkassa paikallaan puolisen tuntia. Sitten meni hermot ja alkuperäinen päiväsuunnitelma muuttui toiseksi. Toki Puerto Ricossa on paljon rauhallisia mestoja, mutta vastapainona ihmisvilinää ja väkilukuun suhteutettuna eniten autoja…\nOkei, San Juan on sitten vähän pienempi kuin Honolulu, ei oo iso ero, Honolulu oli muistaakseni 11. isoin tai jotain. Täytyy joskus käydä tsekkaamassa sekin. Liikenneruuhkat taitaa olla yksi Honolulun huonoja puolia. Meillä oli vikana aamuna Honolulun maraton käynnissä hotellin edessä, ja piti lähteä lentokentälle 6 (!!!!) tuntia ennen lentoa, koska niin monet pääteistä suljettiin.\nEn ole koskaan käynyt Havaijilla, mutta suunnitelmissa kyllä on. Honoluluun en ole sen koomin tutustunut, joten tuli yllätyksenä sen suurkaupunkimaisuus. Voi olla, että se ei olisi mun ensimmäinen vaihtoehto, jos tonne joskus suuntaan. Oahun villidelfiinit kyllä kiinnostaa, joten odottelempas postaustasi siitä! 🙂\nJotenkin vielä apri vuotta sitten kuvittelin, että Honolulu (joka on jo nimenäkin niin ihmeellinen) on pelkkiä palmuja ja hiekkarantaa ja paratiisia… Ja sitten mä sain selville, että siellä on moottoriteitä ja pilvenpiirtäjiä, eiiiihh! 😀 Honolulu toimis kuitenkin varmaan välietappina. 🙂\nUpeat, tunnelmalliset kuvat, joista voisi kuvitella tuolla olevan rauhallisempaa kuin mistä teksti kertoo. Näissä blogiartikkeleissa juuri se onkin parasta että kohteista saa rehellisemmän kuvan kuin aikoinaan matkatoimistojen esitteistä 🙂\nTodella ihania kuvia! Hawaji taitaa tällä hetkellä olla top 1 matkakohteena, jonne täytyy päästä joskus käymään. Delfiiniuinti ja helikopterilento kuulostaa aika unelmalta.\noi mikä ihana tunnelma näistä kuvista välittyy! Jo nuo havaijilaiset nimet ja kuvat surffilaudoista ja palmupuista saavat musiikin somaan päässä ja lanteet keinumaan kuin ihan itsestään…!\nMahtavia kuvia! Itse en ole koskaan käynyt Havaijilla. Olisi kiva nähdä pilvenpiirtäjät sekä valomainokset ympäri kaupunkia. Varmaan rauhasta saapuville on kyllä shokki.


Muistokirjoitus: Samuli Sieviläinen 1925-2021 | Paikalliset | Puruvesi\nEtusivu » Paikalliset 23.10.2021 18:00\nSamuli Sieviläinen asui koko ikänsä Kesälahdella ja suoritti elämäntyönsä maanviljelijänä Suuressakylässä Kauramäen tilalla.\nSamuli saavutti 96 ja puolen vuoden pitkän iän, vaikka hänen ruokavalionsa oli terveydenhoidon asiantuntijoille kauhistus. Hän joi kokomaitoa, usein suoraan maatilalta. Söi voita ja läskisoosia sekä käytti runsaasti suolaa ja sokeria. Kolesterolia ei ollut, sillä hän söi aina kohtuullisesti. Hän oli sairastanut nuorena vatsahaavan ja joi sen vuoksi nuorempana suolahappoa laimennettuna pillillä imien aina ruokailun yhteydessä. Se korvasi apteekin kalliit lääkkeet. Hän oli raivoraitis, ei polttanut tupakkaa eikä juonut kahvia. Samuli oli pitkä, koko ikänsä hoikka ja suoraryhtinen.\nVielä vanhuuteen asti hän aloitti päivän aikaisin kaurapuurolla puolukoiden tai viinimarjojen kera. Kävi metsätöissä traktorilla 90-vuotiaaksi asti, jolloin hän joutui luopumaan ajokortista. Samuli kalasti paljon ja oli loppuun asti iloinen ja seurallinen. Perheen yhteiset kala- ja sieniretket olivat unohtumattomia.\nHän osallistui aktiivisesti kaikkeen seurakunnan toimintaan. Kodissamme pidettiin usein seurojen lisäksi maamiesseuran ja keskustapuolueen tupailtoja. Hän oli keskustapuolueessa aktiivinen aina piiritasolla asti. Samuli toimi kauan kirkkoneuvostossa ja -valtuustossa, kunnallisella puolella ainakin terveydenhoitolautakunnassa.\nSamulin isä Arvi Sieviläinen oli diakoni ja kodissa hoidettiin kehitysvammaisia (nimitettiin tuolloin tylsämielisiksi) ja mielisairaita. Samuli oppi sopeutumaan erilaisuuteen jo lapsuudessaan. Hoidettavia oli enimmillään 14. Taloon mahtui hoitajien lisäksi vielä omakin perhe. Ensimmäinen koti paloi 1933 ja he kaikki muuttivat väliaikaisesti Poroniemelle, kunnes nykyinen talo valmistui. Kaikki hoidettavat siirtyivät sotien aikoihin hoitolaitoksiin.\nSamuli kävi Portaanpään kristillisen kansanopiston, missä hänestä tuli körtti. Hän osallistui vuosittain, yli 90-vuotiaanakin, herättäjäjuhlille ja suri, kun opistokavereita ei enää ollut. Urho Muroman kurssilla Kauniaisten Raamattuopistolla hän tutustui hartolalaiseen Sinikka Eskolaan, jonka kanssa alkoi vilkas kirjeenvaihto. He tapasivat vain harvoin ja heidät vihittiin kesäkuussa 1949.\nSamuli kalasti paljon ja oli loppuun asti iloinen ja seurallinen.\nHeikosta terveydestään huolimatta Samuli oli päätynyt ostamaan kotitilansa isältään. Lapsia syntyi kaikkiaan kuusi. Varmasti suurin tragedia oli Reino-pojan yllättävä menehtyminen 22-vuotiaana väkivallan uhrina Helsingissä maatalouslomallaan vuonna 1976. Reinon oli määrä jatkaa tilaa. Avioliitto kesti lähes 70 vuotta ja päättyi Sinikan kuolemaan vuonna 2018.\nSamuli uudisti karjaa, koneellisti sitä ja laajensi navetan. Hän sai lehmien peltolaiduntamisesta ensimmäisen palkinnon. Retkikuntia kävi sitä ihmettelemässä. Siihen asti lehmät saivat etsiä ruokansa metsistä. Hän onnistui laajentamaan maatilansa Puruveden rantaan asti, rakensi sinne vanhuuden talon sekä järjesteli tilaltaan jokaiselle viidelle lapselleen oman talon.\nSinikan menehdyttyä Alzheimer sai yliotteen ja Samuli vietti viimeiset vuotensa Elinkaaressa ja Annalakodissa. Vielä kesällä hän oli virkeä, mutta yllättävä aivoinfarkti vei meiltä rakkaan isän, isoisän ja isoisoisän ja ehkä Kesälahden vanhimman miehen.\nOnnistui laajentamaan maatilansa Puruveden rantaan asti.


ET – Blogit | Elämän suola ja pippuri – Ennakkoluulojen poistoa\nElämän suola ja pippuri\n3.6.2016 klo 10:13\nKirjoitan nyt ihan vain subjektiivisesti, vain omista ruokaennakkoluuloistani. Niissä sitä riittääkin, olen ikuinen "aina on näin tehty" tyyppi, tai tuosta en pidä maun, tuoksun tai minkä tahansa syyn takia. Kuinka ollakaan, Kantsun Olohuoneella, joka on kaikien kannelmäkeläisten yhteinen asukastila, pidettiin alkukeväällä horta-info. Oikein oli mielenkiintoinen ilta, olipa muutama villiyrttikin ehtinyt maistiaiseksi asti. Kaikkia "heiniä" ja "rikkaruohoja" siinä maisteltiin, kaikki tuttuja lapsuudesta asti.\nSitten sitä villiyrttiasiaa rupesi tulemaan kaikista tuuteista, minkä välineen avasikin. Nokkosesta olin kuullutkin jo vuosia sitten, mutta kun siitä tehtyä keittoa verrattiin inhoamaani pinaattikeittoon, en ollut kovinkaan innoissani. Mutta nyt ensimmäinen muuri on murrettu, kaverini teki kattilallisen nokkoskeittoa ja pitihän sitä maistaa. Eipä hassumpaa. Nyt olen menossa lähiniitylle nokkosia keräämään, ainakin esivalmistelen ne heti, säilyvät ryöpättyinä pakastimessa hyvin.\nToinen uusi tuttavuus on kuusenkerkkäsiirappi, se maistui valmistusvaiheessa hyvältä, toistaiseksi en ole sitä mihinkään käyttänyt.\nHorsman alkukesän versoja keitin suolavedessä. Ihan niistä parsan maun tunnisti, jatkojalostus uunissa pekoniin käärittynä ja juustolastuilla kuorrutettuna epäonnistui, olisi vain pitänyt syödä ne heti keitettynä voisulan kera.\nMuista villivihanneksista en sitten tiedä, suolaheinä ja käenkaali ovat lapsuudesta tuttuja herkkuja, vuohenputken maistaminen on jäänyt siihen yhteen kertaan Olkkarilla, samoin poimulehden, tai kerran kyllä maistoin, maistui silloin ihan vaan heinältä. Voikukan käyttö on taas siellä vanhojen ennakkoluulojen takana, keräsin vuosia sitten lehtiä salaatiksi ja ne maistuivat siltä pahalta nesteeltä, mitä irtoaa kukkavarresta, en halua kokeillakaan.\nAvokado, tuo herkku jota monet hehkuttavat, on saanut olla ihan suosiolla minulta syrjässä. Maistui minusta eltaantuneelle rasvalle. Viikko sitten kaverit ja ukkeli maiskuttelivat ja herkuttelivat avokadolla ja raejuustolla. Sitä piti vähän maistaa, ja ei maistunut hullummalta, ostin sitten kauppareissulla oikeassa kypsyysasteessa olevia, ihan sattumaa, ei kokemusta, ja ikioman raejuuston, ja rohkeasti herkuttelemaan. Heti jäin koukkuun. Nyt keittiössä jo uudempi satsi taas odottelemassa, tänään söin jälkiruuaksi kokonaisen jossa reilusti raejuustoa.\nEihän sitä koskaan tiedä miten maailma makaa tulevaisuudessa. Tietysti jos ylikansoittumisen ja ilmastonmuutosen aiheuttaman ruokapulan takia vaihtoehtona on villiyrtit vastaan hyönteiset tai etanat, niin minun vaakani kallistuu villiyrttien puolelle rajusti. Ainakin minun ennakkoluuloisessa maailmassani. Voihan oikeasti olla, että jonain päivänä postaan jälkiruokaohjeen, jonka raaka-aineena on kuusen havut, sen nimi on Kuusisohjo. Tuon nimisen ohjeen yhdestä villiyrttikirjasta luin. Nyt jään odottelemaan horsman kukintaa, niistä kukista, ketunleivistä ja valkosipulista saa kauniin ja tuoksuvan mausteseoksen maustevoinappeihin.\nRentukat eivät tietääkseni ole syötäviä, kuvan kukat ovat vain silmänruokaa.\nklo 9:19 | 16.5.2016\nKauan odotettu viikonloppureissu nuoruudenystävän luo tehtiin Helluntain viikonloppuna. Oma kesäautomme ei vielä ole ajokunnossa mutta kun olemme lapsenlapsen hoitajina nyt muutaman päivän vanhempien matkan takia, lainasimme heidän autoaan, Aamusta lapsi kouluun ja hänelle viikonloppuvaatteiden pakkaaminen. Pikkukulta meni toiseen mummolaan meidän matkamme ajaksi.\nSitten kotiin ja laittautumaan matkakuntoon. Yleensä laitan kaikki kassit ja pussukat eteiseen odottamaan autoon siirtämistä, mikä lie nyt mielessä käynyt kun oman vaatekassini makuuhuoneen sängyn päälle jätin. Sinne se myös jäi. Seikka havaittiin vasta kohdepaikassa n. 300 km päässä kun siirsimme kasseja autosta sisälle.\nMikäpä neuvoksi. Ehtoisa emäntämme on varmaan neljä numeroa pienempi kuin minä ja kevätsää muutui koleaksi. Jostain kaappien kätköistä hän kaivoi minulle melkein sopivat sekä yöpaidan että päivämekon. Matkavaatteet päätin pitää vain juuri siinä tarkoituksessa, koska eivät tulomatkalla olleet likautuneet tai hiestyneet. Lähimpään vaatekauppaan oli liian pitkä matka, seuraavana päivänä paikallisesta Halpalinnasta sain hiukan ensiapua vaatepulmaani myös.\nEi, en ottanut selfieitä lainavaatteissani, joten siitä kohtaa ei kuvia löydy. Sen sijaan kuvasin kauniin tuomen oksan, juuri kukkaan puhjenneen. muutaman villivihanneksenkin kuvasin. Kuvasin myös uuden pikku ystäväni Patun, ranskan bulldoggipoika Patu on hurmaava lyttynokka. Tuosta ominaisuudesta äänekäs kuorsaaminenkin johtuu. Patu rakastui mieheeni, aamupissallekaan ei oman emäntänsä kanssa lähtenyt, kunnian pissatukselle sai mieheni, jonka Patu kävi oikein hakemassa mukaansa molempina aamuina.\nPaitsi että mieheni sai tavata lapsuudenystäviään ja -kavereitaan, juttua riitti myös minulla ehtoisen emäntämme kanssa. Hän on jo kauan ollut leskenä ja nyt pystyimme muistelemaan hänen edesmennyttä miestäänkin ihan vaivautumatta, suru on muuttunut, jäljellä on paljon kaipausta, mutta muistot säilyvät aina.\nMoni ystävä on jo kuollut, silti niitä joiden kanssa on yhteisiä muistoja on vielä jäljellä. Silloin, kun viimeinenkin on poissa, voi yksinäisyys kolkutella. Vaikka perhettä onkin ympärillä, ystävät ovat elämässäni hyvin merkittävissä rooleissa. Nautittavan erilaisina, yhden kanssa liikuin luonnossa marjastaen ja sienestäen, toisen kanssa tein käsitöitä ja tuon yhden kanssa leivoimme karjalan piirakoita ja teimme talkoolla joululaatikot ja kaalikääryleet. Kaikkien kanssa yhteistä on ollut nauraminen. Naurua, vaikka kyyneltenkin läpi. Huumori on ollut tuntemieni ihmisten kanssa yhdistävä tekijä, voima, jonka avulla jaksaa taas pitkään. Niin tämänkin viikonloppureissun jälkeen, oli se niin voimauttavaa.\nSitten siihen hortoiluun. Tänä keväänä hortaan ei ole voinut olla törmäämättä, sitä on käsitelty niin somessa kuin muutenkin mediassa. Meilläkin Kantsun Olohuoneella oli yhden illan tiedotustilaisuus, joka poiki sitten myös yhden kurssin, ainakin, siitä sitten tuonnempana, kunhan kurssi on pidetty.\nEilen aamulla suunnistimmekin sitten luontoon, emäntämme asuu maaseudulla, joten puhdasta luontoa on heti talon nurkalta lähtien. Patu tietysti innokkaana mukanamme villivihanneskoirana. Päätin aloittaa varovasti, kokeilemalla vain kahta uutta lajia, suolahenät ja ketunleiväthän ovat lapsuudesta tuttuja luonnosta napsittavia herkkuja, niitäkin oli jo tarjolla maisteltaviksi. Toinen uusi laji on kyllä ennestään tuttu, tosin muusta kuin syömisestä, puutarhan ikäväriesa, nokkonen, toinen on horsma. Nokkosen ryöppäsin vastaista käyttöä varten, nyt ei vielä sellaista ruokaa listallamme. Jos siitä tulee hyviä lettuja, pannareita tai muhennosta, tulen syömään rikkakasvin pois pihaltamme. Horsman latvat keitin suolavedessä ja käytin uunissa juustolastujen kera. Maistelemani, pelkästään keitetyt horsmanversot olivat maukkaita,mutta juustoisina eivät niinkään. Liika yrittäminen kostautui. Maukkaat luonnon parsat tulevat kyllä olemaan lautasillamme toistekin, mutta vain keitettyinä ja ehkä vain pienen voisulan kera.\nKotiin on aina mukava tulla, niin tältäkin reissulta. Tuskin silti jaksan odottaa, että pääsemme toteuttamaan uusia kesäreissujamme ja tapaamaan hyviä ystäviämme. Kesä ja syksy ovat minusta parasta luonnossa liikkumisen aikaa.\nklo 10:27 | 30.4.2016\nOn Vappuaatto. Kylläpä oli virkistävää herätä auringonpaisteeseen, varsinkin kun kuluneella viikolla on satanut lähes koko ajan, välillä rankastikin. Läheinen puisto on alkanut vihertää oikein silmissä ja lokit ovat uiskennelleet isoissa lammikoissa, joita sateet muodostivat nurmikolle.\nNiinkuin melkein jokaisena Vappuaattona, niin tänäänkin, laitoin heti aamusta pullataikinan kohoamaan. Teen munkit ihan perustaikinasta, jonka ohjeen otin jostain jauhopussin kyljestä vuosikymmeniä sitten. Näitä siihen menee:\n½ l nestettä, maitoa tai vettä\n1 kg vehnäjauhoa\n1½ l ruokaöljyä\nLiota hiiva kädenlämpöiseen nesteeseen, lisää sokeri, suola, muna ja puolet jauhoista sekä kardemumma. Teen taikinan yleiskoneessa ja vispaan täydellä teholla hetken aikaa tässä kohtaa, jotta taikinaan tulee hyvä sitko. Jätä taikina kulhoon, peitä se leivinliinalla ja anna juuren alkaa käymään lämpimässä paikassa, eli taikinaan tulee n. herneen kokoisia kuplia jonkin ajan kuluttua.\nVaihda vispilät taikinakoukkuihin,lisää loput jauhot ja sulatettu rasva. Vaivaa taikinaa kunnes se irtoaa hyvin reunoista eikä tartu käsiin.\nPyörittele taikinasta pikkupullia ja kohota ne leivinliinan alla.\nLaita tässä kohtaa öljy lämpenemään. Minä käytän yleensä rypsiöljyä, muukin paistorasva tai ruokaöljy käy, kunhan ei ole kovin vahvan makuista.\nKokeile öljyn lämpötilaa esim. yhdellä munkilla, kun munkki nousee pintaan ja öljy kuplii sen ympärillä, on öljy tarpeeksi kuumaa. Kannattaa kuitenkin olla varovainen, liian kuumalla öljyllä poltat munkit päältä ja ne jäävät sisältä raaoiksi, liian kylmällä munkit paistuvat hitaasti ja öljy vetäytyy munkkien sisään.\nEn ole juurikaan tehnyt pyöreitä munkkeja saati possuja, malttamattomana teen reikämunkeja, jotka kypsyvät tasaisesti sekä päältä että sisältä.\nKun pullat ovat kohonneet, työnnän sormet keskeltä läpi ja pyöräytän muutaman kerran, sitten laitan pullan suoraan kuumaan rasvaan. Kun munkit ovat paistuneet kauniin värisiksi molemmilta puolilta, nostan ne talouspaperin päälle valumaan siksi aikaa,kun pyörittelen seuraavan satsin paistumaan. Pyörittelen kuumat munkit sokerissa ja laitan laakeaan astiaan jäähtymään.\nPaistorasvan jäähdyttyä se kannattaa siivilöidä ja laittaa takaisin pulloon. Viileässä säilytettynä sen voi käyttää uudelleen, ei säily kauaa, joten jos ei ole käyttöä, laita se pullossa tai tölkissä sekajätteen joukkoon, sitä ei pidä kaataa lavuaariin.\nSittenpä ei muuta kuin nauttimaan, joko siman, mehun tai kahvin kera.\nMakoisaa Vappua kaikille. Joimme parvekkeella tämän kevään ensimmäiset kahvit tänään, tietysti munkkien kera.\nMinulla on kaksi herkkua, joita ilman ei Vappu ole Vappu. Toinen niistä on tietysti sima. Sitä teen joka vuosi, aina samalla ohjeella. Niin teen tänäkin keväänä. Mutta ei sääntöä ilman poikkeusta, tällä kertaa teen siman tyttäreni pyynnöstä luomuaineista aina sokerista viimeiseen rusinaan asti. Minulle luomu ei ole tärkeää, tosin keväällä ja kesällä kun vielä ei saada uutta satoa, ostan luomuporkkanoita, koska ne ovat huomattavasti maukkaampia kuin tavallisesti viljellyt.\nMutta siihen siman valmistamiseen, näitä tarvitset:\n250 g luomuruokosokeria\n250 g luomusokeria\nhiivaa, n. herneen kokoisen palan\nAloitetaan pesemällä sitruunat, pestään juuresharjalla, lämpimällä vedellä. Kuoritaan sitruunoista keltaiset kuoret kuorimaveitsellä, ja sitten vielä valkoiset kuoret tarkasti sitruunan päältä pois, valkoisia kuoria ei käytetä, simasta tulee karvasta jos ne jäävät hedelmään.\nLeikkaa sitruunat n. ½ cm paksuisiksi siivuiksi ja laita ne astiaan yhdessä keltaisten kuorien ja sokereitten kanssa\nKaada sokereitten päälle puolet vedestä kiehuvan kuumana. Hämmentele kunnes sokerit ovat sulaneet. Lisää sitten loput vedet. Kun neste on kädenlämpöistä, lisää nesteeseen liotettu hiiva. Tein ohjeen kaksinkertaisena, koska siitä tulee niin hyvää, että kaikki haluavat sitä. Tai melkein kaikki ainakin.\nLuomuaineista tehtynä simasta näyttäisi tulevan vaaleampaa kuin tavallisesta sokerista ja fariinisokerista. Anna siman käydä astiassaan vuorokauden. Seuraavana päivänä voit pullottaa sen. Siivilöi sitruunat tarkasti pois, lisää jokaiseen pulloon reilu teelusikallinen sokeria ja 5-6 rusinaa. Sima valmistuu lämpimässä 3-4 päivässä, viileässä noin viikossa. HUOM! älä laita pullon korkkeja tiukasti kiinni, siman käyminen voi räjäyttää pullon. Sima on valmista kun rusinat nousevat pintaan. Niin, ja se toinen herkku, sehän on tietysti reikämunkki. Ne paistan aattoaamuna.\nKuva on viime vuodelta, mutta samoissa tunnelmissa tänäkin vuonna mennään.\nHerkullista Vappua vaan kaikille, nautitaan!\nOlen mukavassa eläkeiässä, vielä jaksan olla monessa mukana, teen vapaaehtoistyötä palvelutalossa, teen käsitöitä ja askartelen, liikun luonnossa, sienestän ja marjastan. Herkkusuukin olen, joten teen ruokaa ja leivon mielelläni. Olen sosiaalinen, mutta viihdyn myös yksin. Asumme mieheni kanssa kahdestaan, mutta tapaamme kolmea lastamme ja kahta lapsenlastamme usein.\nHyvinvointi, Ruoka, Käsityö\nLankalaihis ja jämälankatöitä\nVielä ei kevät tuoksu\nensimmäinen blogini. (1)\nGluteeniton piirakkapohja (1)\nhupullinen villatakki vauvalle (1)\njouluiloa vanhuksille (1)\nlitistetty rotta. (1)\nneulottu liivi vauvalle (1)\nranskan bulldoggi (1)\nsimaan käyminen (1)\nsimaata luomuaineista (1)\nvauvan sukat ja pipo (1)


Matkaparkki - Tecinspire\nKaikki Suomen matkaparkit yhdestä paikasta\nMillainen on Matkaparkki -sovellus?\nMatkaparkkisovelluksen avulla karavaanarit voivat varata ja maksaa matkaparkin helposti. Sovellus näyttää interaktiivisella kartalla vapaat parkkialueet. Käyttäjä voi antaa hakukriteerit, tutustua parkkialueeseen sekä varata ja maksaa yöpymisen. Sovelluksesta löytyy matkaparkkeja ympäri Suomen.\nInteraktiivinen kartta parkkialueille\nParkkialueiden tiedot: Kuvat, lisätiedot, palvelut, saatavuus, hinnat\nParkkialueiden palvelut: sähkö, suihku, wc, vesi, kemiallisen vessan tyhjennys, nuotiopaikka\nTulevat ja menneet varaukset kuitteineen\nArvostelu ja palaute yöpymisen jälkeen\nSähköpostinotifikaatiot ja tiedotteet\nHallintaominaisuudet: Parkkialueiden tiedot, kuvat, palvelut, hinnat arki/viikonloppu, sulkutilat, sähköpostiviestien ja tiedotteiden asetukset\nTecinspirellä oli kokonaisvastuu projektista sisältäen ohjelmistoarkkitehtuurin, teknologiat ja ohjelmistokehityksen. Saimme asiakkaalta hyvin kuvatut tarpeet ja alustavan käyttöliittymäsuunnitelman, joita tarkennettiin yhdessä ennen kehityksen aloitusta. Tämän jälkeen pääsimme ketterästi varsinaiseen kehitysvaiheeseen.\nProjektin aikana pidimme tiiviisti yhteyttä asiakkaaseen muun muassa viikoittaisilla projektipalavereilla. Loppukäyttäjien mobiilisovellus kehitettiin Flutterilla ja parkkialueiden hallintaominaisuudet Angularilla ketteriä ohjelmistokehitysmenetelmiä hyödyntäen. Maksuominaisuuksien rajapintana käytettiin Stripeä.\nAngular, Flutter, Google Cloud, Stripe\n”Tecinspire kehitti meille helppokäyttöisen ja näyttävän Matkaparkki Sovelluksen, jolla karavaanarit voivat varata itselleen matkaparkin helposti. Ensimmäisten viikkojen aikana saimme yli 2500 latausta sovellukselle ja saimme uuden liiketoiminnan hyvin käyntiin. Lisäksi Tecinspire toteutti meille hallintaominaisuudet parkkialueiden ylläpitoon.\nOlemme erittäin tyytyväisiä yhteistyöhön ja järjestelmän toimintaan. Voimme lämpimästi suositella Tecinspireä! Kehitys tapahtui ketterästi ja suunniteltu budjetti alitettiin.”\nValtter Tahkola, Yrittäjä, Matkaparkki.com Oy


Slouppi • View topic - Kiipeilykaveria Areenalle\nIt is currently Fri May 29, 2020 03:08\nPost subject: Kiipeilykaveria Areenalle\nPosted: Tue May 31, 2011 13:09\nJos kaipaat kiipeilykaveria Kiipeilyareenalle niin liity FB ryhmään ja huutele ryhmän seinälle kiipeilykaveria.\nPost subject: Re: Kiipeilykaveria Areenalle\nPosted: Tue Nov 15, 2011 14:03\nKiipeilyareenalle on avattu uusi seinä muutama viikko sitten. Areenan FB ryhmässä löytyy kommentteja ja kuvia uusista reiteistä. Niin ja ryhmän kautta on suositeltavaa huudella itselleen kiipeilykavereita\nPosted: Fri Oct 24, 2014 10:21\nFrendini kysyi, että voiko hän ottaa 9-vuotiaan tyttärensä mukaan Kiipeilyareenalle? Vastasin hänelle, että totta kai voi ottaa mukaan. Onko jollain heittää kommentteja ja/tai linkkejä mitä kannattaa ottaa huomioon lasten aloittaessa harrastusta Kiipeilyareenalla?\nPosted: Mon Oct 27, 2014 14:33\nEi tarvi ottaa mitään huomioon, muksu vaan mukaan, vuokraat vermeet Henkan, Peten ja Joonaksen putiikilta ja meette kiipeämään lapsen kanssa.\nSenverran kannattaa tarkistaa etukäteen että meette kiipeilyareenan "Järjestä synttärit" linkin kautta (https://oma.enkora.fi/kiipeilyareena/re ... 2014-10-27), tai soittamalla sinne, tarkistamaan onko ns lapsi/ryhmä/aloittelijatila varattuna ryhmäkäyttöön vai ei.\n>>> Kivempi aloittaa vähän helpommalla seinällä se kiipeily, vaikka useimmat lapset aika nopeasti tottuvat esim korkeuteen.\nPitää nostaa tässä julkisesti hattua äijille koska kiipeilyareena soveltuu loistavasti lasten kanssa kiipeilyyn ja homma tehty helpoksi niille, ilman liikaa turhaa valvontaa ja paapomista.\nOman poikani vein sinne ekan kerran 5v ikäisenä kiipeämään, paljon siellä käy lapsia. Viikonloput ovat ruuhkaisia, se kannattaa huomioida\nPosted: Mon Oct 27, 2014 18:04\nPari pointtia mitä itse olen havainnut. Boulderseinälle ei kannata mennä lainkaan. Ensinnäkin se on periaatteessa kielletty alle 12-vuotiaille (niille on se oma seinä siinä takana, mikä kyllä yleensä on varattu kurssikäyttöön), mutta hänkit seinät ovat myös todella vaikeat lapsille. Voi lannistaa motivaation, jos ei pääse mitään ylös.\nKannattaa treenata alastuloa ennen kuin päästää lasta menemään itsevarmistavia. Jos lapsi ei ymmärrä mennä istuvaan asentoon vaan jää pystyasentoon menee homma helposti kivuliaaksi räpeltelyksi, kun lapsi yrittää käsin työntää itsensä seinästä samalla kuin pyörii ympyrää. Itsevarmistava kun ei odota että lapsi taas löytää tasapainon, vaan alas tullaan sitten vaikka matkalla osuttaisiin jokaiseen otteeseen. Muutenhan itsevarmistavat ovat lapsille kivoja, koska kaapeli vetää aika reippaasti jolloin kiipeily helpottuu aika lailla. Myös jos itse varmistaa kannattaa pitää köysi tosi kireällä ettei lapsi alkaa pelkäämään.\nLopuksi kannattaa pitää mielessä, että ensimmäisiä kertoja lapsen kanssa kannattaa mennä täysin lapsen ehdoilla. Eli lapsi kiipeää ja aikuinen varmistaa ja kannustaa, ja kun lapsi on kiivennyt tarpeekseen mennään kotiin. Usein siihen ei mene monta tuntia. Sitten kun homma alkaa olla tutumpi voidaan jo kiivetä vähän enemmän itsekin. Hyvä motivaation tappaja on se, että lapselta tuntuu että pakotetaan mukaan kiipeilemään koska vanhempi haluaa kiivetä.\nPosted: Wed Nov 26, 2014 13:32\nErittäin hyviä pointteja, että kiipeily pitää aloittaa lapsen ehdoilla ja alkuun kannattaa valita riittävän helppoja reittejä, jotta muksut saavat onnistumisen kuatta upeita kokemuksia. Pitää alkaa kasaamaan frendien muksuja seinälle ja testata miten ensimmäiset kerrat menevät.\nKiitti vinkeistä ja seinällä nähdään.


Sundström SR 500/SR570 -raitisilmamaski | LashLovers\nSundström SR 500/SR570 -raitisilmamaski\nSR 500 -puhallin + SR 570 -kasvosuojus\nSR 500 on akkukäyttöinen puhallin, joka yhdessä suodattimien ja kasvo-osan kanssa kuuluu Sundströmin puhallinavusteisiin hengityssuojainlaitejärjestelmiin (raitisilmamaski). Puhaltimessa on suodattimet (esisuodatin, hiukkassuodatin ja kaasu-/höyrysuodatin) ja suodatettu ilma syötetään letkun kautta pääosaan. Näin syntyvä paine estää ympäristössä olevien epäpuhtauksien pääsyn kasvo-osaan.\nSundström SR 570 -kypärä on moderni, innovatiivinen tuote, joka on suunniteltu ja kehitetty markkinoiden tarpeisiin. SR 570 on lujatekoinen kypärä, jossa on ylös kääntyvä visiiri, ja se tarjoaa käyttäjälleen mukavan ja turvallisen hengitys- ja silmäsuojan.\n- SR 500 -puhallin\n- SR 570 -kasvosuojus\n- 1 kpl suojakalvo\n- SR 513 -akkulaturi\n- SR 508 -hihna\n- 10 kpl SR 221 -esisuodattimia\n- 2 kpl SR 510 P3 R -hiukkassuodattimia\n- 2 kpl SR 518 A2 - kaasu-/höyrysuodattimia\n- 2 kpl suodattimen liitoskappaleita\n- 2 kpl esisuodattimen pidikkeitä


Onneksi on julkinen terveydenhuolto – Pirkan Blogit\nJulkaistu 15.3.2020 kirjoittanut htiainen\nTällä hetkellä suomalaisten on syytä olla kiitollisia. Meillä on hyvin toimiva julkinen terveydenhuolto. Korona viruksen rantautuessa myös maahamme, voimme luottaa terveydenhuollon järjestelmäämme.\nJoka ikinen suomalainen hoidetaan – köyhästä rikkaimpaan. Olkaamme siitä ylpeitä. Julkinen sektori on aina ollut enemmän tai vähemmän arvostelun kohteena. Terveyskeskuksia on pilkallisesti nimitelty arvauskeskuksiksi. Yksityinen sektori on kammennut jalkaa oven väliin, kilpailijaksi julkiselle terveydenhuollolle.\nMaksamme mielellämme veroja, jotta meitä kaikkia hoidetaan hädänhetkellä, kriisien ja epidemioiden aikana. Pohjoismaista hyvinvointiyhteiskuntaa, sen kivijalkaa julkista sektoria muualla kadehditaan ja halutaan ottaa mallia.\nTaas kerran uuden hallituksen pöydällä on sosiaali – ja terveyspalveluiden uudistaminen. Hallitus, eduskunta ja Suomen kansa näkevät paraikaa miten kykenevä julkinen terveydenhuoltomme on, jonka kulmakivenä on yhdenvertaisuus – jokainen saa hoivaa. Laaja enemmistö suomalaisista arvostaa sitä suunnattomasti. Valtakunnan päättäjien on pidettävä huoli, ettei julkista terveydenhuoltoamme rapauteta.\n11 Replies to “Onneksi on julkinen terveydenhuolto”\nNäin on. Yhdysvalloissa ei moista ole koska ne luulee järjestelmää kommunistien keksinnöksi 🤣, siellä ilman kattavaa terveysvakuutusta kuolet ojaan kuin kulkukoira. Venäjällä on ollut kuulemma vain 3 tapausta 🤣 sekä P-Koreassa 0 tapausta… pitäiskö mennä sinne…\nJaa’a – vain 63 tapausta. On vaikea uskoa.\nThere have been 63 cases of coronavirus infections reported in Russia so far\nMuistaakseni Lenin sanoi jotenkin että ensimmäinen suuri harppaus sosialismiin on julkinen terveydenhuolto. Tai sosialismia on vaikea olla ilman julkista terveydenhuoltoa.\nTottahan tuo. Resurssipula vaan vaivaa. Tekevistä käsistä on puutetta ja siksi systeemi yskii.\nKehittää pitä, jotta järjestelmästä saadaan mahdollisimman toimiva ja tasa-arvoinen maan eri osat huomioiden.\nItse näen niin, että molempia tarvitaan, sekä julkista että yksityistä.Täydentävät toisiansa. Pitää vaan huolehtia siitä, että julkinen puoli on ohjaksissa ja määrää marssijärjestyksen.\nJuhaU. Niin täysin samaa mieltä.\nToden totta, Hannu. Nyt kun jokainen teemme vaan osamme ettemme kuormita hädän keskellä järjestelmää turhaan.\nNiinpä Kyuu, nyt olisi tärkeää antaa työrauha hoitohenkilökunnalle. Iltapäivälehdet vähän liikaa syyttelee ja etsii etsimällä vikoja lääkäreistä ja yrittää kaivaa koko ajan negatiivisia asioita sekä maalailee uhkakuvia ja sitten ihmetellään kun ihmiset panikoivat?\nIP-lehdet ovat tällä hetkellä harhaanjohtavia syöpäläisiä, jotka ikään kuin tietäisivät vastaukset kaikkeen.\nPahimpina Setä Arkadia, Lauri Nurmi jne..\nHe piiloutuvat ”kolmannen valtionmahdin” selän ja oikeuksien taakse, jolla ei ole tässä tapauksessa vastuuta mistään muusta kuin irtonumeromyynnistä.\nSami Isoaho sanoo:\nJulkkupuolella erikoissairaanhoito toimii ja sitä kadehditaan ulkomailla. Siitä kiitos pitkälti yliopistollisten keskussairaaloidemme. Yht. työ lääkisten ja keskussairaaloiden välillä on erinomaista.\nPerusterveydenhoito taasen julkkupuolella on täysin rapautunut. Sitä ei yksikään nähnyt ja kokenut ulkomailta ihaile. Arvauskeskus-nimityskään ei kyllä aivan tuulesta temmattu ole.\nKyse EI ole resurssipulasta vaan julkisen sektorin ikikirouksesta, huonosta johtamksesta ja tehottomuudesta. Yksityinen sektori on tehokkaampi, ketterämpi ja paremmin johdettu. Siksi samoilla kuluilla (ja samalla henkilökuntamäärällä) yksityinen hoitaa tuplamäärän potilaita ja laadukkaammin.\nJopa änkyrävasurit sekä Ay-liike hyväksyvät yksityisen sektorin korjaamaan puutteet sekä tuomaan ohituskaistan.\nKas, mitäpä työterveydenhoito on muutakaan kuin YKSITYISTÄ TERVEYDENHUOLTOA! 🙂\nTämän blogin kirjoittajakin taatusti nauttii yksityisen puolen tehokkuudesta ja erinomaisesta palvelusta hyödyntäessään tuota ohituskaistaa, työterveydenhoitoa.\nEn käy sairaalassa koskaan joten koen sen turhana.\nMeillä on todellakin hyvä julkinen terveydenhuolto, sitä tuli ihan henkilökohtaisesti viikko kokeiltua. Pääsin juuri samana päivänä pois kun alkoi se hoitolaitosten karanteeni puolin ja toisin.\nEdellinen artikkeliEdellinen Outo käyttäytyminen sivulla\nSeuraava artikkeliSeuraava Voihan karvaiset koronapallot!


Päihtynyt pakoili poliisia Ylivieskassa - Uutiset - Radio Pooki\nPäihtynyt pakoili poliisia Ylivieskassa\n04.05.2021 09:18 - Jussi Häkkilä\nAjo-oikeudeton ja päihtynyt kuljettaja pakeni viime yönä poliisia henkilöautollaan Ylivieskan Kaisaniemessä.\nAjo-oikeudeton ja päihtynyt kuljettaja pakeni viime yönä poliisia henkilöautollaan Ylivieskan Kaisaniemessä. Pakenija ajoi mm. pitkin jalkakäytäviä ja kevyen liikenteen väylää, kunnes hänet saatiin kiinni erään rivitalon pihalta. Kuljettajaa epäillään törkeästä rattijuopumuksesta ja kulkuneuvon kuljettamisesta oikeudetta.\nLue myös: Mies pakoili poliisia Kemissä -oli ajaa lapsen päälle\npoliisi pako ylivieska


Onnistain on puolet sinun: Tarjoushaukan hyvinvointivinkit\nMeillähän on täällä kotona meneillään la Grande Opération, mitä tulee kodin raivaukseen ja tavaran karsimiseen. Olen pitkään, ihan liian pitkään, yrittänyt tavara kerrallaan saada tähän kaaokseen jotain tolkkua. Homma on edennyt tuskastuttavan hitaasti, jos ollenkaan. Nyt kun olen vihdoin saanut käsiini KonMari -kirjan, on pään päällä syttynyt kirkas lamppu. Tätä mä olenkin tarvinnut! Kirja on vielä kesken, enkä ole aloittanut tavaran karsimista oppien mukaan, mutta hykerrellen olen tehnyt sitä jo mielessäni. Entisestä hamstraajasta on vihdoin tullut tavaran pois heittäjä. Tästä asiasta olen ihan täpinöissäni ja tulen varmasti kirjoittamaan tästä vielä lisää!\nMutta. On pari juttua, joissa huomaan edelleen olevani hamsteri. Tarjoushaukan silmäni on harjaantunut etsimään ja löytämään netistä mm. tiettyjä lisäravinteita, kuten vitamiineja ja rasvahappoja, sekä kosmetiikkaa. Ostan nämä tuotteet lähestulkoon aina netistä. Hyödynnän alet ja paljousalennukset säästääkseni postikuluissa ja ostan jemmaan. Tämän vuoksi meillä on aina kaapeissa rasvoja, putsareita ja vitamiineja. Omasta mielestäni nämä eivät ole lainkaan huonoja hamstrauksen kohteita, varsinkaan, kun käytän kyllä tunnollisesti aina edelliset loppuun, ennen kuin avaan uuden. Marie Kondo olisi varmasti eri mieltä... Ehkä hieman mielenkiinnolla odotan muuttuuko mielipiteeni, kunhan pääsen kirjan loppuun.\nTällä hetkellä kuitenkin sormet syyhyävät klikkailemaan ostoksia Hyvinvoinnin tavaratalosta, jossa starttasi tänään Hintahulinat ja piti tulla vinkkaamaan hyvistä tarjouksista ja kampanjaeduista myös teille. Tänään kauppa tarjoaa 1.000 ensimmäiselle tilaajalle Tri Tolosen Carnosin Beauty -tuotteen ILMAISEKSI! (arvo 17,50 euroa).\nAion itse heti ehtiessäni naputella tilauksen! Tarjousten joukosta löytyi nimittäin heti muutama juttu, joita meillä tarvitaan. Shampoo on päässyt lähes loppumaan ja olen tykästynyt edullisiin, mutta laadukkaisiin Santen tuotteisiin. Erityisesti kiinnostaa tämä Jojoba shampoo ja Brilliant Care hoitoaine. Puhdas+ Collagen -seerumi tai Puhdas+ Tyrninsiemenöljy näyttävät niin ikään olevat tosi hyvässä tarjouksessa, kuten myös monet ihonhoitosuosikkini Laveralta.\nMeillä syödään ympäri vuoden monivitamiineja, D-vitamiinia, sekä omegoja. Kauhun tasapainon järkkyessä apuun otetaan lisäksi precosat. Kurkkaus kaappiin kertoo, että mikään näistä tuotteista ei ole ihan just loppumassa, kiitos hamstrauksen, mutta Sana-sol D-vitamiini kahden euron tarjoushintaan pakottaa ehkä lisäämään niitäkin tilaukseen.. Onni ja Viljo syövät päivittäin Möllerin pikkukaloja, jotka eivät muuten sisällä keinotekoisia väri-, makeutus- tai säilöntäaineita! Tilaan muuten niitäkin, koska ovat normaalisti aika tyyriitä (nyt alle puoleen hintaan), eikä tuollainen 72 kpl:n paketti kestä meillä kuin 18 päivää!\nOnko siellä muita, jotka haksahtavat samanlaiseen hamstraukseen?\nAnu 17. maaliskuuta 2016 klo 12.29\nOih, kunpa et olisi laittanut tätä vinkkiä... Nythän mun on ihan pakko käydä vilkaisemassa...\nKatri 17. maaliskuuta 2016 klo 12.31\nAnu, sorryyyyy.... :D Mut näähän on ihan tarpeellisia juttuja (lähes) kaikki! ;) Eikö? Käyttötavaraa, eikä mitään krääsää... :P\nAnu 17. maaliskuuta 2016 klo 13.48\nNo niinhän ne on, se on totta, se olkoon tässä tapauksessa se selittävä tekijä :D\nKatri 17. maaliskuuta 2016 klo 14.31\nThe bernard and bianca 17. maaliskuuta 2016 klo 13.33\nJoo samat terveiset kuin ensimmäiseltä kommentoijalta :D Muuton keskellä kauheessa kiireessä..mutta pakko oli klikkailla. Mutta kiitos vinkkilinkeistä, helpotti valintaa;)\nKatri 17. maaliskuuta 2016 klo 13.38\nNo hei, hyvistä tarjouksista kuulee itsekin mielellään! :) Tsemppiä muuttorumbaan, eikö se ala kohta olla jo voiton puolella? <3\nNonna 17. maaliskuuta 2016 klo 18.54\nHarvemmin enää hamstrailen... Mutta tuosta Kon Marista piti sanomani, että just samoissa fiiliksissä olin joitakin kuukausia sitten. Pään sisällä on kaikki tieto ja asennekin on muuttunut... mutta kun se projekti pitäisi vielä toteuttaa. Se vielä puuttuu! Saas nähdä kuinka käy!\nKatri 18. maaliskuuta 2016 klo 8.38\nTuo kirja on kyllä uskomaton! Mutta hei, rauhassa sen toteutuksen kanssa. Eikös tuon metodin mukaankin kannata ensin suunnitella hyvin. Meillä on ongelmana nuo maailman suurimmiksi rytöläjiksi kerääntyneet tavararöykkiöt, joita ei voi konmarittaa, ennen kuin on tehnyt suuren esiraivauksen, koska muuten tavaroita ei voi lajitella teemoihin kuten kirjassa.. Mut hiljaa hyvä tulee. Ja kyllä jokainen ovesta ulos lähtenyt tavara on tehnyt kevyemmän olon! :)\nElina 21. maaliskuuta 2016 klo 0.27\nMoikka, "pienen pieni" hamsteri ilmoittautuu myös... Kun tietystä tuotteista on tullut suosikkeja, niin aleista niitä nappaan myös mukaani ;) Tuo Santen hotis on ollut pitkään suosikkini ja tykkään edelleen ... Olen käyttänyt tosin tuota Family -sarjan edullisempaa hoitista, ja todennut toimivaksi perushoitikseksi :) Vinkkinä Karkkipäivä Sannin blogista >>> http://karkkipaiva.indiedays.com/2015/04/04/vinkki-sama-suosikkihoitoaine-halvempana-versiona/\nKatri 27. maaliskuuta 2016 klo 10.47\nElina, mulla on just tällä hetkellä käytössä tuo Santen Family -hoitis ja se on ihan super!!! Sannilta mäkin sen vinkin siihen taisin alunperin bongata. :D Näissä käyttötavaroissa tuo hamstraaminen ei ole niin paha, kun ne säilyvät avaamattomana ja niitä tarttee päivittäin. ;)


Koko lailla kirjallisesti: Ketä veikkaat nobelistiksi tai Finlandia-voittajaksi?\nTuure kirjoittaa 30. syyskuuta 2009 klo 18.52\nMinäpä sanoisin että Munro, kun on ainoa jota olen lukenut... Mutta ei varmaankaan saa nobelia, kun sai juuri bookerin.\nFinlandiasta en osaa sanoa mitään. Ainakin Drews'n Herra Darwinin puutarhuri on saanut hyvät arvosteluta ja sen aion lukea.\nJenni 1. lokakuuta 2009 klo 7.49\nDrews on erinomainen veikkaus - ja hyvä muistutus, että tosiaan, se kirja pitää jossain vaiheessa lukea! Olen selannut kirjakaupassa ja kiinnostavalta vaikuttaa.\nMinulle ei tule mieleen juuri muita Finlandia-mahdollisia kuin Hotakainen ja ihailemani Krohn, mutta ei kai ne aina voi olla listoilla. Tervon uusimmasta on kyllä kohuttu kovasti, mutta ei kai kielellisistä syistä - en ole kirjaa lukenut enkä lue, mutta toivon ilkeästi, ettei se pääse millekään listoille.\nmarjis 1. lokakuuta 2009 klo 13.29\nMulla ei ole oikein jäänyt kauheasti minkäänlaisia mielikuvia tämän vuoden kotimaisista kirjoista. Ihan mielenkiinnolla odotelen tietoja ehdokkaista. :)\nJenni 1. lokakuuta 2009 klo 14.23\nYleensä F-ehdokaissa on aina joitain, joita en olisi ikinä ajatellut ehdokkaiksi tai joista en ole kuullutkaan, vaikka luulen seuraavani kirjallisuuasioita.